text: 1Na dua thon leubeh hana prang lé Israel deungon Siria. 2Teuma nibak thon nyang keu lhée, Yosafat raja nanggroe Yehuda geujak saweue Raja Ahab di nanggroe Israel. 3Sigohlom nyan Raja Ahab ka lheueh geu amanat ubak peuwira gobnyan, "Gata nyoe tateupeue bahwa banda Ramot di Gilead nyan na kheueh atra geutanyoe! Pakon geutanyoe hana tajeuet tareubot lom nibak raja Siria?" 4Dan bak watée Yosafat teuka, geutanyong laju lé Raja Ahab, "Peu kheueh syedara neutem jak ngon kamoe keu tajak prang banda Ramot?" geujaweueb lé Yosafat, "Jroh that! Geutanyoe tajak meusajan-sajan. Tantra meuguda ulôn teuma jimeusaho deungon tantra meuguda droeneueh. 5Teuma nyang gét jih tatanyong ilée ubak TUHAN." 6Dan Raja Ahab laju geupeusapat na kira-kira 400 droe nabi dan laju geutanyong ubak nabi-nabi nyan, "Peu kheueh kamoe jeuet kamoe jak prang Ramot atawa bék?" "Jeuet!" seuôt awaknyan. "TUHAN geujok banda nyan keu Teungku Amphon." 7Teuma Yosafat geutanyong lom, "Peu kheueh disinoe hana le nabi nyang laén nyang hase tateumanyong ubak TUHAN keu geutanyoe?" 8Geujaweueb lé Raja Ahab, "Mantong na sidroe teuk, gobnyan na kheueh Nabi Mikha aneuëk Yimla. Teuma ulôn banci keu gobnyan, sabab hántom na geuramai sapeue-sapeue nyang gét keu ulôn; sabe nyang hana gét." "Ah, hánjeuet neupeugah meunan!" geu seuôt lé Yosafat. 9Lé Raja Ahab laju geuhôi sidroe lamkawan peugawée meuligoe dan ubak ureuëng nyan geuyue jaktueng laju Nabi Mikha. 10Bak watéenyan Raja Ahab dan Yosafat, nibak badan geuh mantong meukeumat peukayan keubeusaran, teungoh geuduek nibak kurusi keurajeuen rab ngon teumpat ceumeulo boh gandom bak binéh babah pintoe geureubang Samaria, dan dumna nabi pi ka teuka ubak gobnyan sira geupeugah ramaian gobnyan. 11Na sidroe lamkawan nabinyan, nyang nan gobnyan Nabi Zedekia aneuëk Kenaana, sira geurawot lungké-lungké beuso dan geupeugah laju ubak Raja Ahab, "Nyoe kheueh nyang geupeugah lé TUHAN, 'Deungon lungké-lungké nyang lagéenyoe Teungku Amphon teuma neuheuntam Siria dan neupeuhanco awaknyan.' " 12Banmandum nabi nyang laén situju lagée geupeugah lé Nabi Zedekia nyan dan geutamah peugah lom, "Jak seureubu laju Ramot, Teungku Amphon nyang meunang. TUHAN geupeumeunang ateueh Teungku Amphon." 13Lam watéenyan, utosan nyang jakhôi Nabi Mikha, ka trok dan laju jipeugah ubak Nabi Mikha nyan, "Banmandum nabi nyang laén ka geuramai bahwa Raja Ahab teuma meunang lam prangnyoe. Ulôn meuharab adak jeuet bapak neuramai cit nyang gét lagée nyang ka geuramai lé nabi-nabi nyan." 14Teuma geujaweueb lé Nabi Mikha, "Deumi TUHAN nyang udeb, ulôn teuma ulôn peugah peue nyang geupeugah lé TUHAN ubak ulôn!" 15Óh watée Nabi Mikha ka trok ukeue Raja Ahab, lé raja laju geutanyong, "Peu kheueh jeuet ulôn dan Raja Yosafat kamoe jakprang Ramot, atawa bék?" "Jak prang kheueh," kheun Nabi Mikha. "Teuntée Teungku Amphon teuma meuhase. TUHAN teuma geubri meunang ateueh Teungku Amphon." 16Geuseuôt Raja Ahab, "Meunyoe droeneueh peugahnyan deumi nan TUHAN, neupeugah kheueh nyang bit. Padubgoe droeneueh ulôn peuingat keuhai nyan?" 17Geubalaih lé Nabi Mikha, "Deuh ulôn kalon tantra Israel ka meutabu beuba di gunong-gunong. Awaknyan lagée bubiri nyang hana ureuëng rabe, dan TUHAN geupeugah keuhai awaknyan, 'Ureuëng-ureuëng nyoe hana nyang pimpén. Bah kheueh awaknyan jiwoe deungon seulamat.' " 18Dan geupeugah lom lé Raja Ahab ubak Yosafat, "Beutôi lagée ulôn peugah nyan bukon? Hántom na jiramai nyang gét-gét keu ulôn! Sabe nyang broek-broek!" 19Geupeugah lom lé Nabi Mikha, "Jinoenyoe neudeungoe laju peue nyang ka geupeugah lé TUHAN! Deuh ulôn kalon TUHAN teungoh geuduek nibak tahta gobnyan di dalam syeuruga, dan banmandum malaikat gobnyan ka teudong bak binéh gobnyan. 20Dan TUHAN pih laju geutanyong, 'Soe nyang ka trok até jijak peusuna Raja Ahab nyan mangat jihnyan jitem jak muprang dan maté di Ramot di Gilead?' Geujaweueb lé malaikat-malaikat nyan meulaén-laén. 21Akhé jih teuka kheueh saboh roh. Rohnyan geupeurab laju ubak TUHAN dan geupeugah, 'Ulôn kheueh nyang jak ba peusuna keu gobnyan.' 22'Pakriban cara jih?' geutanyong lé TUHAN. Rohnyan geujaweueb, 'Ulôn teuma lônjak dan lôn peujeuet banmandum Nabi Ahab nyan jimeusulet.' TUHAN geupeugah lom, 'Get, tapeubuet laju nyang lagéenyan, gata teuma meuhase tapeusuna jih nyan.' " 23Lheueh nyan Nabi Mikha geupeugah lom, "Nyan, nyan kheueh nyang jeuet! TUHAN ka geupeujeuet nabi-nabi Teungku Amphon jimeusulet ubak Teungku Amphon sabab TUHAN ka geupeuteuntée bahwa Gobnyan teuma geupeutreun bala ateueh Teungku Amphon!" 24Dan geupeurab kheueh Nabi Zedekia ubak Nabi Mikha óh bantrok keunan laju geutampa nibak muka geuh dan geupeugah teuma, "Panena mungken Roh TUHAN geutinggai ulôn dan geumeututoe deungon gata?" 25Geujaweueb lé Nabi Mikha, "Eunteuk gata ngieng bukeuti jih bak watée gata tajak musöm nibak saboh kama." 26"Droeb jihnyan!" geupeurintah lé Raja Ahab, "dan taba laju jihnyan ubak Amon, wali banda, dan ubak Pangeran Yoas. 27Tayue peutamong ureuëng nyoe u dalam glab, dan bék leu-leu tabri peunajoh dan ié jieb jih sampoe ulôn woe deungon seulamat." 28Geupeugah lé Nabi Mikha, "Meunyoe Teungku Amphon neugisa deungon seulamat, saban cit TUHAN hana geumeututoe meulalu ulôn! Banmandum nyang na teuka disinoe jeuet keusaksi." 29Óh lheuehnyan lé Raja Ahab, raja ureuëng Israel nyan, dan Yosafat raja Yehuda geujak prang laju banda Ramot di Gilead. 30Raja Ahab geupeugah ubak Yosafat, "Ulôn teuma meunyamar dan meusajan lôn muprang, teuma droeneueh bah kheueh tangui peukayan keubeusaran droeneueh." Meunan kheueh cara jih raja Israel geumeunyamar bak watée geujak maju u mideuen prang. 31Bak watéenyan ban lhée ploh dua panglima pasokan prang Siria nyang meugeuritan prang ka jiteurimong peurintah mangat jijakprang na kheueh raja Israel mantong békle nyang laén. 32Teuma, nibak watée awaknyan deuh jingieng Raja Yosafat, awaknyan banmandum jisangka bahwa nyan na kheueh raja Israel. Lé sabab nyan Raja Yosafat nyan laju jiseurang. Teuma Raja Yosafat laju geukliek, 33dan lé panglima nyang lhée ploh dua droe nyan laju jiteupeue bahwa nyang jiheuntam nyan bukon kheueh raja Israel. Dan bak watée nyan cit teuma Raja Yosafat nyan hana jiprang le. 34Dan ngon hana jisangka-sangka sidroe lamkawan tantra Siria jitimbak aneuk panah jih, aneuk panah nyang jitimbak nyan bukon jituju ubak sapeue-sapeue tujuan. Dan keubeutolan aneuk panah nyan paih keunong ateueh Raja Ahab dan beusot bajée prang gobnyan bak bagian sinambat. "Ulôn ka keunong timbak!" geupeugah lé Raja Ahab ubak ureuëng ba geuritan prang gobnyan. "Taputa laju dan taba ulôn uluwa daerah mideuen prang nyoe!" 35Teuma sabab prang nyan mantong that-that hibat gohlom na tanda-tanda reuda. Raja Ahab teutab geudong sira geumeutumpang droe ubak geuritan ngon geumeuhadab ubak pasokan Siria. Darah gobnyan teutab ji ilé nibak teumpat nyang luka sampoe ka meulangue ubak aleue geuritan prang geuh. Dan óh watée uroe ka seupôt barô kheueh Raja Ahab nyan meuninggai donya. 36Bak watée mata uroe karab jilhob banmandum pasokan Israel jipeurintah geuyuewoe u banda dan u daerah maséng-maséng, 37Sabab raja ka meuninggai donya. Dan jijakwoe kheueh bubena tantra nyan dan jijak kubu kheueh teuma manyét Raja Ahab nyan di Samaria. 38Bak watée geuritan prang geuh nyan teungoh teurhah ngon teupeu gleh nibak kulam Samaria, na ureuëng-ureuëng inong jeuhet teungoh jimanoe disinan, dan di asée pih laju jijak lieh darah nyang mantong na meukeumat nibak geuritan prang nyan, paih that lagée nyang ka geupeugah lé TUHAN. 39Kisah nyang laén keuhai Raja Ahab nyan, keuhai meuligoe gadeng dan banmandum banda nyang ka geupeudong, atra nyan ka teucetet didalam kitab Seujarah Raja-Raja Israel. 40Óh ka lheueh Ahab meuninggai donya, aneuëk gobnyan nyang nan jih Ahazia teubaiát jeuet keuraja keugeunantoe gobnyan. 41Bak thon nyang keu peuet peumeurintahan Ahab raja Israel, Yosafat aneuëk Asa jeuet keu raja ateueh Yehuda. 42Bak watéenyan gobnyan kameu-umu lhée ploh limong thon. Gobnyan geumat peurintah di Yerusalem dua ploh limong thon treb jih. Nan ma gobnyan Azuba binti Silhi. 43- 50Saban lagée Asa, bapak gobnyan, Yosafat geupeubuet buet peue nyang paleng jroh bak mata TUHAN. Bubena ureuëng lunté bahnyan inong jeuhet meunan cit agam lunté banmandum nyan habéh geusampôh teuma nyang na mantong meutugaih di teumpat-teumpat ureuëng seumah beurala nyang mantong tinggai nibak jamén Asa, bapak gobnyan. Teuma teumpat-teumpat seumuja nyan keudroe nyang hana geupeu hanco. Lé sababnyan kheueh di rakyat ba teutab mantong na jipeuseumah keureubeuen ngon jitot keumeunyan disinan. Yosafat laju geupeugét kapai-kapai Tarsis keungon jakcok méuh di Ofir, teuma banmandum kapai-kapai nyang teungoh meulayeue nyan hana jadeh jimeulayeue sabab ka rusak di Ezion-Geber. Raja Ahazia nibak Israel laju geupeutaba mangat jeuet aneuk kapai gobnyan jimeulayeue meusigoe-sigoe deungon aneuk kapai Yosafat, teuma lé Yosafat hana geutem dan geutulak peue nyang jilakée lé awaknyan bahpi gobnyan na hubongan nyang gét deungon raja Israel. Óh lheueh nyan Yosafat laju meuninggai dan teukubu laju di lampôh jrat raja-raja banda Nabi Daud. Yoram aneuëk gobnyan teu baiát jeuet keuraja keugeunantoe gobnyan. Kisah nyang laén keuhai Yosafat nyan, meunan cit keuhai keupahlawanan gobnyan dan bubena muprang nyang ka geupeubuet banmandum nyan na teucetet lam kitab Seujarah Raja-raja Yehuda. Bak jamén nyan di nanggroe Edom hana meuraja. Nyang mat peurintah disinan na kheueh sidroe ulée daerah. 51Bak thon nyang keu tujoh blaih nibak keurajeuen Raja Yosafat nibak Yehuda, Ahazia bin Ahab ka jeuet keuraja di nanggroe Israel dan geumat peurintah ateueh Israel na dua thon treb jih. 52Gobnyan meudesya ubak TUHAN sabab ka geuseutôt langkah bapak droe geuh meunan cit deungon langkah ma droe geuh dan langkah-langkah Raja Yerobeam, lé sabab buet awaknyan ureuëng Israel ka rhot u dalam jurang desya. 53Gobnyan geuseumah Baal dan meungabdi ubak jih nyan. Dan saban cit lagée bapak gobnyan nyang ka geumat peurintah sigohlom nyan, gobnyan pih geupeuteuka meureuka TUHAN, Po teu Allah nyang jiseumah lé ureuëng Israel.


c: text/html

text: 1- 2Nabi Ayub geupeugah lom haba geuh, kheun gobnyan, "Deumi Allah nyang udeb, nyang hana geubri keuadelan keu ulôn, 3ulôn meusumpah: Simantong Po teu Allah geubri nafáh keu ulôn, simantong nyawöng na lam tuboh lôn, 4bibi ulôn hana lôn peugah haba nyang sulet, lidah ulôn hana lôn peugah tipée daya. 5Lé sababnyan, hana lôntem peugah bahwa droeneueh beutôi; trok án maté pi teutab ulôn peuteun bahwa ulôn hana meucupa. 6Ulôn teutab lôn mumat ubak patuh ulôn, dan até nurani lôn pih teutab gleh sabe. 7Seumoga musoh ulôn geuhuköm sibagoe nyang doraka, dan lawan ulôn geuseupôt sibagoe ureuëng doraka. 8Peu kheueh na harapan keu ureuëng dursila bak watée Po teu Allah geutuntot jiwa jih? 9Peu kheueh Po teu Allah geudeungoe su mo jih watée keusosahan rhot ateueh jih? 10Nyang sikeubiet jih jihnyan jimeucen that ubak keuseunangan nibak Po teu Allah, dan meudoá ubak Gobnyan deungon hana meurasa hek. 11Gata teuma lôn peurunoe keuhai padubna rayeuk jih kuasa Allah, ulôn britée ubak droeneueh keuhai reuncana Nyang Mahakuasa. 12Teuma, gata mandum ka droeneueh ngieng keudroe. Lé sababnyan, pakon droeneueh bri naseuhat nyang hana meumakna?" 13Dan geupeugah kheueh lé Zofar, "Meunoe kheueh cara jih Po teu Allah Nyang Mahakuasa geuhuköm ureuëng nyang zalem dan doraka. 14Meunyoe aneuëk jih le, awaknyan teuma maté lam mideuen prang dan aneuëk cucoe jih teuma udeb sabe hana lam seb. 15Syedara jih nyang mantong na, maté keunong bala, dan inong-inong balée awaknyan hana jipeuba-e ngon mo nyang gura. 16Jeuet mantong pirak jih meutamon-tamon dan peukayan jih meususon-suson, 17teuma pirak dan peukayan nyan banmandum teuma jeuet keu hak milék ureuëng nyang jujoe até jih. 18Rumoh ureuëng jeuhet leumpôk lagée eumpueng rambideuen, rumoh sikeujab mantong lagée jambô sidroe tukang jaga. 19Jihnyan jipeureubah droe lagée ureuëng kaya, teuma hainyan hana hase jiulang teuma, watée jihnyan jibeudôh nibak teumpat éh jih, ka gadôh dan sapan sapa kheueh atra keukayaan jih. 20Keudahsyatan rhot lagée ié raya nyang teuka hana teusangka-sangka. Angén badée óh malam teuka laju jiyueb dan jitarek jihnyan mangat jijak. 21Angén timu jibeuôt jihnyan, dan jisampôh jihnyan nibak rumoh jih. 22Jihnyan jipeuron ngon hana rasa gaséh, dan teupaksa jiplueng jijak mita teumpat meulindong. 23Reubah jih laju jisambot lé gob sira jipéh-péh jaroe; dipat mantong jihnyan meuteumé peuhinaan."

robotstxt: allowed

filter: keep


text: 1Tutoe haba nyang na dalam kitab nyoe asai jih nibak ureuëng seumike, aneuëk agam Nabi Daud, nyang geugantoe Nabi Daud jeuet keu raja di Yerusalem. 2Si seumike geupeugah: Banmandum nyan sia-sia dan hana meuguna! Udeb nyan peucuma, banmandum nyan hana areuti. 3Siumu udeb geutanyoe ta meukeureuja, ta prah reuôh. Teuma, toh hase jih nyang bisa ta peubangga? 4Keuturonan nyang sa teuka dan keuturonan nyang laén leunyab, teuma donya nyoe teutab saban mantong. 5Mata uroe mantong jiteubiet dan mantong cit ji lhôb. Deungon hék nyang leumoh jigisa u teumpat jih seumula, laju óh singoh nyan jiteubiet keula-i. 6Angén jipot u seulatan, laju jiyueb u utara; angén nyan meuputa-puta, laju jigisa teuma. 7Banmandum ié krueng ji ile u laôt, teuma laôt han cit jitem peunoh. Ié laôt nyan jigisa u pucok krueng, laju jitron keula-i u kuawala. 8Peue-peue mantong ka habéh bosan dan bosan nyan hana sanggob teupeugah le. Mata geutanyoe hana troe-troe bak ta pandang; dan geulinyueng geutanyoe hana puih-puih bak jideungoe. 9Peue nyang ka lheueh teujadi, teuma teujadi keula-i. Peue nyang ka lheueh teupeubuet, teuma jipeubuet keula-i. Hana na sisuatu nyang barô di ateueh donya nyoe. 10Na ureuëng nyang geupeugah, "Kalon kheueh atranyoe barô!" Nyang sibeuna jih atranyan kana sigohlom geutanyoe lahé. 11Ureuëng hana ji ingat keujadian masa nyang dilée. Meunan cit deungon keujadian masa jinoe dan singoh, hana teuma ji ingat lé ureuëng masa nyang teuma teuka. 12Ulôn, Si Seumike, lôn mat peurintah di Yerusalem sibagoe raja ateueh Israel. 13Ulôn meuteukat keu lôn seulidek dan lôn meurunoe deungon bijaksana peue mantong nyang teujadi di ateueh donya nyoe. Naseb nyang geukeubah lé Po teu Allah keu geutanyoe keubiet peudeh lumpah na. 14Ulôn kheueh nyang kalon peue mantong buet manusia di ateueh donya nyoe. Peucaya kheueh, banmandum nyan sia-sia, lagée useuha teutiyeub angén. 15Nyang keuwieng hana hase teupeuteupat, dan nyang hana hán jeuet teu itong. 16Ulôn pike, "Ulôn nyoe ka jeuet keu ureuëng peunteng dan áreh, jiôh leubeh áreh nibak banmandum ureuëng nyang mat peurintah di Yerusalem sigohlom na ulôn. Ulôn leuthat lôn gumpôi peungeutahuan dan iéleumé." 17Teuma ulôn ka meuteukat keu lôn teupeue beuda jih lamkawan peungeutahuan dan keubodohan, lamkawan keubijaksanaan dan nyang bangai. Teuma teunyata ulôn nyoe lagée lôn tiyeub angén. 18Sabab, seumaken le hikeumat geutanyoe, seumaken le teuma nyang tanyoe gundah. Seumaken le iéleumé peungeutahuan geutanyoe, seumaken le teuma nyang tanyoe susah.


text: 1Pujoe nibak Nabi Daud. Ulôn keuneuk peu agong Droeneueh, ya Allah lôn dan Raja lôn, dan lôn pujoe Droeneueh siumu masa. 2Tieb-tieb uroe ulôn keuneuk meusyukoe ubak Droeneueh, dan lôn peumulia Droeneueh siumu masa. 3Sabab TUHAN agong dan lumpah teupujoe, keubeusaran Droeneueh hana soe ék seunom. 4Tron meutron ureuëng laén teutab jipujoe peue nyang Droeneueh peubuet dan jijak peusampoe keubeusaran Droeneueh. 5Awaknyan jijak peugah keuagongan dan keumuliaan Droeneueh, karya Droeneueh nyang luwa biasa ulôn tanung. 6Awaknyan jijak peusampoe buet-buet Droeneueh nyang dahsyat, keubeusaran Droeneueh ulôn peumaklum. 7Ureuëng laén jimeututoe keuhai keuget Droeneueh dan jimeuca-e keuhai Droeneueh nyang ade. 8TUHAN nyan peungaséh dan peunyayang, treb jiteuka beungéh dan sabe na geunaséh. 9Gobnyan murah até ubak soe mantong, dan geugaséh banmandum ubak peue mantong nyang ka geucebta. 10Banmandum nyang Droeneueh cebta jipujoe Droeneueh, ya TUHAN, banmandum umat Droeneueh meusyukoe ubak Droeneueh. 11Awaknyan jiagong keukuasaan Droeneueh sibagoe Raja, dan jicalitra kupeukasaan Droeneueh, 12mangat banmandum ureuëng jiteupeue buet Droeneueh nyang raya, dan keurajeuen Droeneueh nyang mulia dan seumarak. 13Peumeurintahan Droeneueh teutab siumu masa, keukuasaan Droeneueh teutab meuteun tron meutron. TUHAN seutia ubak banmandum janji Gobnyan, Gobnyan peunoh geunaséh ubak mandum nyang geupeugöt. 14TUHAN geutulông ureuëng nyang dalam keusosahan, Gobnyan geupeudong ureuëng nyang teutukui. 15Banmandum makhluk udeb jimeuharab ubak Droeneueh; Droeneueh jok keu awaknyan peunajoh óh trok bak watée. 16Droeneueh nyang peupeunoh banmandum peue nyang jipeureulée lé awaknyan, sampoe awaknyan hana kureueng bahpi meusapeue pi. 17TUHAN ade dalam peue mantong nyang geupeubuet dan peunoh gaséh dalam peue mantong nyang geukeureuja. 18Gobnyan tô that ubak ureuëng nyang jimeuhôi Gobnyan, dan jimeulakée ubak Gobnyan deungon até nyang jujoe. 19Gobnyan geupeu mangat até keu ureuëng-ureuëng nyang taqwa; Gobnyan geudeungoe awaknyan meuhôi dan geupeuseulamat awaknyan. 20Gobnyan geulindong soemantong ureuëng nyang cinta keu Gobnyan, teuma ureuëng jeuhet banmandum geupeubinasa. 21Ulôn keuneuk pujoe TUHAN sipanyang watée, seumoga banmandum makhluk Gobnyan jipujoe nan TUHAN keu siumu masa.


text: 1Na sidroe ureuëng nyang nan jih Lazarus tinggai di Betania meusapat ngon syedara jih nyang nan Maryam dan Marta. 2Maryam na kheueh ureuëng inong nyang rô minyéuk mangat bée bak gaki Tuhan, dan jisampôh ngon ôk droe jih. Saboh watée Lazarus rhot bak sakét. 3Bandua syedara Gobnyan jipeugah bak Isa, "Tuhan, syedara kamoe nyang Tuhan gaséh nyan sakét." 4Watée geudeungoe lé Isa haba nyan, laju geupeugah, "Peunyakét gobnyan hana jiba maté. Nyoe teujadi mangat Allah jipeumulia, dan lom teuma sabab Aneuëk Allah jipeumulia cit." 5Isa geugaséh keu Marta, Maryam dan Lazarus. 6Teuma watée Isa geuteumé haba Lazarus sakét, Gobnyan geusaja tinggai bak teumpat nyan dua uroe teuk. 7Óh lheueh nyan barô kheueh geupeugah bak murit-murit Geuh, "Jak tagisa u Yudea." 8Awaknyan laju jijaweueb, "Bapak Gurée, banmantong ureuëng-ureuëng Yahudi jikeuneuk rhom Bapak ngon batée dan jinoenyoe Bapak keuneuk gisa lom keudeh?" 9"Bukon kheueh meunyoe uroe treb jih dua blaih jeuem?" kheun Isa. "Ureuëng nyang jak watée uroe, hana meugantôh sabab deuh jikalon trang donya nyoe. 10Teuma ureuëng nyang jak óh watée malam meugantôh, sabab hana trang bak ureuëng nyan." 11Meunan kheueh geupeugah lé Isa. Óh lheuehnyan gobnyan geupeugah lom, "Sahabat geutanyoe Lazarus ka jiéh, teuma Ulôn keuneuk Lôn jak peugo jihnyan." 12Murit-murit Isa laju jipeugah, "Tuhan, meunyoe Lazarus jiéh, eunteuk jihnyan teuma puléh." 13Meukeusut Isa na kheueh bahwa Lazarus nyan ka maté. Teuma awaknyan jipike meukeusut Isa nyan Lazarus jiéh biasa. 14Ngon sababnyan Isa geupeugah bak awaknyan troh trang, "Lazarus ka maté. 15Teuma Ulôn galak cit sabab Ulôn hana sideh, sabab leubeh-leubeh keu gata, mangat gata jeuet tapatéh. Jak kheueh tajak bak saát nyoe ubak Lazarus." 16Tomas nyang teuhôi "Sikeumbeue" jipeugah bak rakan-rakan jih murit-murit Isa, "Jak geutanyoe taseutôt, bah kheueh tanyoe maté meusajan ngon Geuhnyan!" 17Watée Isa ka trok bak teumpat nyan, Lazarus ka peuet uroe treb jih lam kubu. 18Betania tô ngon Yerusalem, kira-kira lhée kilo metée jiôh jih. 19Ramé that ureuëng Yahudi jiteuka jijak saweue Marta dan Maryam keu jijak peumangat até awaknyan sabab Lazarus syedara jihnyan ka meuninggai. 20Watée Marta jideungoe Isa ka trok, gobnyan laju geuteubiet keu geujak sambot Isa. Seudangkan Maryam teutab tinggai di rumoh. 21Geupeugah lé Marta bak Isa, "Tuhan, meunyoe Tuhan na disinoe bak watée nyan, pasti syedara ulôn nyoe hana meuninggai. 22Teuma meunan ulôn teupeu bahwa bak saátnyoe cit teuma Po teu Allah teuma geubri peue mantong nyang Tuhan lakée bak gobnyan." 23"Syedara gata nyan udeb lom," kheun Isa ubak Marta. 24Geujaweueb lé Marta, "Ulôn kuteupeue Lazarus teuma udeb lom watée ureuëng maté teupeubeudôh lom óh Uroe Kiamat." 25"Ulôn kheueh nyang bri udeb dan nyang peubeudôh ureuëng maté," kheun Isa bak Marta. "Ureuëng nyang meuiman keu Ulôn teuma udeb, bah kheueh jihnyan ka maté. 26Dan ureuëng udeb nyang meuiman bak Ulôn, siumu masa hana maté. Peue gata tapatéh lam hainyan?" 27"Tuhan" jaweueb Marta, "Ulôn meuiman Tuhan Aneuëk Allah, Raja Peuseulamat nyang teuma teuka lam donya nyoe." 28Óh ka lheueh geupeugah lé Marta lagée nyan, laju geujak tawök Maryam, syedara gobnyan laju geusáh bak Maryam nyan, "Bapak Gurée na disinoe; Gobnyan geutanyong gata." 29Ban jideungoe haba nyan, Maryam bagaih-bagaih jibeudôh, laju jijak meurumpok ngon Isa. 30Watée nyan, Isa gohlom geutamong lam gampông. Gobnyan mantong na bak teumpat Marta meurumpok ngon gobnyan. 31Ureuëng-ureuëng Yahudi nyang teungoh jipeumangat até Maryam di rumoh, ban jikalon Maryam jibeudôh dan bagaih that jiteubiet uluwa; awaknyan pi laju jiseutôt Maryam, sabab awaknyan jipike Maryam jijak bak jrat keu jijak mo ba-e. 32Watée Maryam trok bak teumpat Isa dan jikalon Gobnyan, laju jimeuteuôt Maryam dikeue Gobnyan sira jipeugah, "Tuhan, meunyoe Tuhan na disinoe bak watée nyan, pasti syedara ulôn nyan hana meuninggai." 33Watée Isa geukalon Maryam jimoe, dan ureuëng-ureuëng nyang jijak meusajan ngon Maryam nyan pi jimoe, até ji seudeh, dan jihnyan leumah inseuh lumpah na. 34Dan geutanyong kheueh lé gobnyan bak awaknyan, "Dipat gata kubu Lazarus nyan?" "Jak takalon, Tuhan," jaweueb awaknyan. 35Laju Isa geumo. 36Teuma ureuëng-ureuëng Yahudi nyan laju jipeugah, "Ngieng kheueh, hana wayang gaséh Gobnyan keu Lazarus!" 37Teuma na cit lamkawan awaknyan jipeugah lagée nyoe, "Gobnyan geupeujeuet ureuëng buta deuh jikeumalon, pakon Gobnyan hana hase geutam mangat Lazarus bék maté?" 38Isa inseuh lumpah na, laju geujak bak kubunyan. Kubu nyan na kheueh saboh guha nyang teutôb ngon batée raya. 39"Kireueh keudeh batée nyan," kheun Isa. Marta, syedara ureuëng nyang maté nyan jijaweueb, "Teuma, Tuhan, jihnyoe ka peuet uroe teukubu. Kateuntée ka mubée khiéng!" 40Isa geupeugah bak Marta, "Kon ka lheueh Ulôn peugah bak gata: meunyoe gata meuiman, gata takalon padubna rayeuk kuasa Allah!" 41Teuma awaknyan laju jikireueh batée. Óh lheuehnyan Isa geutangáh u langét sira geupeugah, "Teurimong gaséh, Bapak, sabab Droeneueh ka neudeungoe Ulôn. 42Ulôn kuteupeu Droeneueh sabe neudeungoe Ulôn, teuma Ulôn peugah nyoe, keu ureuëng-ureuëng nyang na disinoe; mangat awaknyan jipatéh bahwa Droeneueh kheueh nyang utus Ulôn." 43Óh ka lheueh geupeugah meunan, Isa laju geudumpék ngon su nyang teuga, "Lazarus, teubiet!" 44Dan jiteubiet kheueh laju ureuëng nyang ka maté nyan. Jaroe ngon gaki jih mantong meubalot ngon ija kafan, dan muka jih mantong teutôb ngon ija tôb muka. "Ploh laju ija kafan jihnyan mangat jeuet jijak," kheun Isa bak ureuëng-ureuëng nyang na disinan. 45Jai that-that nibak ureuëng-ureuëng Yahudi nyang teuka jijak saweue Maryam, jimeuiman ubak Isa watée jikalon keujadian nyan. 46Teuma na meupadub droe lamkawan awaknyan laju jijak bak ureuëng-ureuëng Farisi dan laju jipeugah peue nyang ka geupeubuet lé Isa. 47Ngon sabab nyan ureuëng-ureuëng Farisi dan imeum-imeum ulée laju jipeuna rapat dikeue Mahkamah Agama. Awaknyan jipeugah, "Peue nyang harôh tapeubuet? Ureuëng nyoe jai that jipeubuet nyang ajaéb! 48Meunyoe tapeubiyeu ureuëng nyan jipeubuet laju lagée nyoe meutamah jai ureuëng nyang meuiman bak jih nyan. Dan akhé jih peunguasa Roma teuma jiteuka dan jipeuhanco Baét Allah dan banmandum banda geutanyoe!" 49Sidroe lamkawan awaknyan nyang nan jih Kayafas, imeum agong bak thon nyan, ureuëng nyan jipeugah lagée nyoe, "Gatanyoe hana tateupeue sapeue. 50Peu kheueh gata hana tasada bahwa deumi rakyat, leubeh gét sidroe ureuëng maté nibak bansaboh bansa hanco?" 51Sibeuna jih Kayafas jipeugah nyan, bukon lam pikeran jih keudroe. Teuma sibagoe imeum agong thon nyan jihnyan laju jipeujeuet Isa teuma maté keu bansa Yahudi. 52Dan bukon keu bansa Yahudi mantong, teuma keu teupeusapat dan teupeusaboh aneuëk-aneuëk Allah nyang meucrebre. 53Phon nibak uroenyan lé peunguasa Yahudi laju jimeupakat keu jipoh maté Isa. 54Ngon sabab nyan Isa hana le geupeuleumah droe dikeue ureuëng ramé lamkawan ureuëng Yahudi. Gobnyan laju geutinggai Yudea, laju geujak u banda nyang nan jih Efraim bak binéh padang pasi. Disinan Gobnyan tinggai meusajan ngon murit-murit Geuh. 55Bak watée nyan ka tô that ngon Uroe Raya Paskah Yahudi. Jai that-that ureuëng nyang tinggai di gampông-gampông jijak u Yerusalem keu jijak peuna upacara teupeugleh droe sigohlom peurayaan nyan. 56Awaknyan jimita Isa, dan watée ka meusapat di Baét Allah, awaknyan laju jimarit sabe keudroe-droe, "Pakriban meunyoe bak gata? Peu kheueh mungken Gobnyan hana geuteuka uroe raya nyoe." 57Awaknyan jipeugah meunan sabab imeum-imeum ulée dan ureuëng-ureuëng Farisi jipeuteubiet peurintah bahwa ureuëng nyang jiteupeue dipat Isa nyan na, harôh jilapor mangat Gobnyan hase teudrob.


text: 1Hai Salem hwankti Melkhizedek gas nyhang thank Mangso dah phudyei soeu nghuot. Abraham gas hwankti nyei yuk lyis zan ung lha tauh los uhlyis, Melkhizedek gas nyang lyis e zes las shvmanh dyei. 2Abraham eq nyang chi los dah lvnyhvp dvnganh masyah ciboms dvboms Melkhizedek lyis gvm dyei. Melkhizedek ge dah nyings cangxeih vjyuk gas, Dan dah Hwankti nghuot las nyang gas Salem hwankti nghuot yvmvyah, Nyenstap Hwankti ge zis eq nghuot. 3Melkhizedek dah ungwes uwus, phauh thyeih dius caiq ge zis ma bos, buisnyeis vpom yahge vcaiq thank ge zis ma bos yvmvyah, Mangso dah Lo yah doeus shoq bweh los las, vcaiq vto nyeis dah phudyei soeu nghuot. 4Yah dah nyings hoeuh phauh thyeih Abraham gas nyang zan ung los lvnyhvp masyah ciboms dvboms Melkhizedek lyis dyei lyis, housoeh dyei zis kham yoeus soeu ka kha iq kuhxing soeu nghuot das zis gas namoq nghamh suon yoeuh geh. 5Phudyei bang nghuot dah Lewi vnyau vshih jens gas nyamoq nyang dah vnyau jens ge dah Israel vnyau jens jyank masyah ciboms dvboms khywi yoeus das xiklyis hau Lyi mas nyamoq lyis taiq toh goeus. Hau Israel vnyau jens eq Abraham dah vnyau vshih dvtsain nghuot. 6Melkhizedek gas Lewi vnyau mas zis ma nghuot laus eq Abraham jyank masyah ciboms dvboms kham yoeus las, Mangso jyank masyah dangthoengh yoh toh soeu Abraham lyis shvmanh dyei. 7Shvmanh dyei soeu ka shvmanh zis kham yoeus soeu thoq lyis kuh zis gas cha khamkhvv chank ma bos. 8Phudyei bang khyvlyis yah ciboms dvboms khywi yoeus zis gas seq shei dah dius jens khywi yoeus zis nghuot. Nghuot laus eq Melkhizedek kui yoeus dah ciboms dvboms gas lhaihtoh dang mas taiq zis yah dvyhangteh kang dwis nyeis soeu kui yoeus zis nghuot. 9Ciboms dvboms zo dah Lewi gas Abraham dah loq cho yah ciboms dvboms Melkhizedek lyis dyei goeus oen yoh taiq. 10Khasoeh ge lyis Melkhizedek gas Abraham lyis zes langh uhlyis Lewi ma khoeu shih, nyah phauh thyeih Abraham dah thyikdom mas dvnghuot shih oen yoh taiq. 11Israel jens lyis lyi dyei uhlyis Lewi vnyau phudyei gyamh huon yvmas vpom toh las dyei goeus. Gvshih Lewi vnyau dah phudyei bang wons dah muh dyinghjet goeus nghuot lyis gas, Aron vkoq masyah ma nghuot, Melkhizedek dah gyamh huon zis kham yoeus dah gohtoeu phudyei dvyuk doms thuq los chah zis ma nghuot. 12Khasoeh ge lyis hau phudyei gyamh huon yvlyis thaiq tyamp lyis gas, lyi eq thaiq tyamp chah das. 13Hai gvshih taiq nyeis cho yah sen soeu, yah Yhensain ka gohkoq masyah los zis nghuot las hauh vkoq mas hank eq phudyei khyvlyis khanhamp eq phuqsoe yoeuh zis ma nghuot. 14Nyang gas Yuda vkoq masyah khoeu los goeus yvlyis dvnganhmoq seq, Moshe ka phudyei bang yah sen lha taiq uhlyis Yuda vkoq dah cho cha eq ma taiq toh. 15Melkhizedek teh dah gohtoeu phudyei soeu thuq los yvmvyah haih cho zes las dede nghuot. 16Hauh soeu ka phudyei muh mas dius yah kuot toh lyi cho khyvlyis toeuq kat toh zis xauh soeu ma nghuot; mathank magons kang dah yomsoq yah toeuq kat toh zis xauh soeu dvnghuot. 17Khasoeh ge lyis lhaihtoh Dang mas taiq zis gas, Nvng gas Melkhizedek yhangteh vcaiq vto phudyei soeu nghuot, ge. 18Xiklyis dah lyi gas yomnhuk las vkyuh ma bos lo yvmvyah yoeus tyamp zis xauh goeus. 19Khasoeh ge lyis Moshe dah lyi gas chah cho lhyi eq dyinghjet shoq ma yoh kuot. Gvshih gas hau zes gis dah nghamhloms cho dyei goeus las hauh gvng mas yang Mangso jyank mas yoh ni wvng loh. 20Hauh thoq lyis Mangso maukhi toh dang eq bos shih. Gohyhamh bang lyis phudyei bang kuot nhang uhlyis housoeh teh maukhi dang ma bos. 21Nghuot laus eq Yesu gas maukhi dang yah phudyei soeu bweh los goeus. Mangso nyang lyis taiq zis gas, Nvng gas vcaiq vto phudyei soeu nghuot das, ge Yhensain maukhi dangthoengh toh zis ma doms thaiq lo, ge. 22Heisoeh muh huon cho mha ma doeusgoh yvmvyah Yhensain Yesu gas zes gis dah thanghchvp lyis pauh toh dyei zis bweh goeus. 23Tsai, ma doeusgoh cho gohtoeu bos shih. Gohtoeu phudyei bang gas nyoshoq nghuot. Khasoeh ge lyis nyamoq gas shei loh yvmvyah nyamoq dah muh lyis ma yoh tsoq kuot. 24Nghuot laus eq Yhensain Yesu gas vcaiq vto kang dwis nyeis yvmvyah nyah phudyei muh eq dius dvyuk yuk dah loq mas thot thaiq loh zis ma nghuot. 25Housoeh yvmvyah nyang gas nyang lyis nges las Mangso jyank mas wvng los bang lyis khanhamp eq khyuot yoeus das yomsoq bos: khasoeh ge lyis nyang gas nyamoq nyhenshang Mangso jyank mas khyoeuq dyei das zis vjangh dwis nyeis. 26Housoeh las Yhensain Yesu gas yang mas bweh nyeis, chah nyeis cho lhyi tyink dyei nyeis, yah xiklyis gis thank phudyei zainsmuh nghuot. Nyang gas yunghshop gyingshang lha, nyang mas shuot cho ma bos, yaunos ma dap. Nyang gas yaunos dap bang masyah kangh yoeus zis xauh las maukhung nyhang mha jweh shoq chunghtoqh zis xauh soeu nghuot. 27Nyang gas gohtoeu phudyei zainsmuh jens teh cangxeih lyis nyah yaunos xiklyis, hauh thang lhyi dius nyau jens dah yaunos xiklyis nyeih khanghmuh lomhxangh lainh chah zis ma nghuot. Nyah gungs lyis lomhxangh kuot las phudyei uhlyis vcaiq vto xiklyis dvlhain lhyi yah dye shoq phudyei tyamp goeus. 28Moshe dah lyi gas yomnhuk las ma dyingh ma jet dah dius lyis phudyei zainsmuh muh huon toh. Nghuot laus eq lyi toh thang lhyi jweh los, Mangso maukhi lha dyei toh dangthoengh gas vcaiq vto dyinghjet dah Lo lyis Phudyei Zainsmuh dah muh mas toh.


text: 1Peue nyang ka geukalon nyan lé Raja Ahab laju geupeugah ubak peurumoh gobnyan Izebel, peue mantong nyang ka geupeubuet lé Nabi Elia, meunan cit pakriban Elia ka geupoh maté banmandum nabi-nabi Baal. 2Lé Izebel geukirém laju haba ubak Nabi Elia lagéenyoe, "Seumoga bubena dewa geuhuköm ulôn, dan beugeupoh maté ulôn nyoe, meunyoe singoh beungoh bak watée nyang lagéenyoe ulôn hana ulôn huköm gata lagée gata nyang ka neuhuköm banmandum nabi-nabi Baal." 3Ban geudeungoe haba nyan Nabi Elia teumakot that-that, dan gobnyan pih laju geuplueng mangat bék jipoh lé Izebel. Geujak laju ngon peulayan geuh u Bersyeba di Yehuda. Disinan gobnyan laju tinggai ngon peulayan geuh nyang seutia nyan, 4dan deungon gaki geujak laju u padang pasi siuroe peunoh óh lheuehnyan geupiôh laju diyueb bak kayée rampak. Dimiyueb bak kayée nyan laju geuduek dan peurasaan gobnyan keuneuk maté mantong. Kheun gobnyan "Ulôn hana ék lôn teunle, ya, TUHAN. Neucok mantong nyawöng ulôn nyoe. Ulôn hana leubeh jroh nibak indatu ulôn!" 5Óh ka lheueh geupeugah nyan Nabi Elia pi laju teuéh dimiyueb bak kayée nyan sampoe teungéut. Deungan hana teusangka-sangka teuka sidroe malaikat geujak mat gobnyan sira geupeugah, "Beudôh kheueh, hai Elia, dan jak makheun laju!" 6Nabi Elia geukalon bansikeulileng, dan leumah laju geukalon rab ngon ulée gobnyan saboh ruti nyang ka lheueh teutot dan saboh calueng nyang ka meuaso ngon ié. Atranyan pih laju geumakheun meunan cit deungon ié laju geujieb, óh ka lheueh nyan jiéh lom. 7Dan keu nyang keuduagoe malaikat TUHAN geuteuka ubak gobnyan sira geumat ngon geupeugah lé malaikat nyan, "Beudôh laju, hai Nabi Elia, jak laju makheun, mangat gata teuga dan hase tajaklom sabab langkah gata mantong that jiôh." 8Meunan cit, lagée nyang ka geupeubuet buno, Nabi Elia pih geubeudôh laju geumakheun ngon geujieb ié. Dan óh lheuehnyan gobnyan pih ka teuga dan ka hase geujak peuet ploh uroe treb jih sampoe trok u Gunong Sinai, diteumpat Po teu Allah geupeugah droe. 9Disinan Nabi Elia geumudom didalam guha. Lé TUHAN geupeugah ubak gobnyan, "Hai Elia, peue gata peubuet disinan?" 10Geujaweueb lé Nabi Elia, "Nyoepat ulôn, Ya TUHAN, Allah Nyang Mahakuasa, ulôn sabe meukeureuja teuma keu Droeneueh keudroe. Teuma umat Israel ka ji iengkeue janji jih deungon Droeneueh. Awaknyan jijak reuloih bubena miseubah Droeneueh dan jipoh maté bubena nabi Droeneueh. Teuma ulôn kheueh nyang mantong tinggai, dan jinoenyoe pih awaknyan jikeuneuk poh ulôn!" 11"Gata teupeubiet laju lam guha nyan," geupeugah lé TUHAN ubak gobnyan, "dan tadong kheueh jak meuhadab Ulôn di ateueh gunong." Dan TUHAN pih geujak rot nyan, jipeuphon lé angén bade nyang jipot tajam sampoe bukét-bukét beukah dan gunong-gunong batée pih hanco. Teuma TUHAN hana geupeuleumah droe nibak lam angén nyan. Óh ka lheueh angén nyan reuda, teuka teuma geumpa bumoe. Teuma lam geumpa nyan pih TUHAN hana cit geupeuleumah droe. 12Óh ka lheueh nyan teuka teuma apui, meunan cit TUHAN pih hana geupeuleumah droe lam apuinyan. Óh ka lheueh nyan keuadaan kajeuet keuseungab, sungue hana teuleungo sapeue, dan laju teudeungoe saboh su nyang ubit teuma leumoh leumbot. 13Bak watée geudeungoe lé Nabi Elia su nyan, ruman gobnyan laju geutôb ngon bajée jubah geuh, dan óh lheueh nyan laju geuteubiet dan geudong bak babah pintoe guha. Dan geudeungoe lom su nyang geupeugah, "Elia, peubuet peue gata disinoe?" 14Geujaweueb lé Elia, "Ya TUHAN, Allah Nyang Mahakuasa, ulôn sabe meubuet teuma keu Droeneueh keudroe. Teuma umat Israel ka ji iengkeue janji jih deungon Droeneueh. Awaknyan ka jireuloh bubena miseubah-miseubah Droeneueh dan ka jipoh maté dumna nabi-nabi Droeneueh. Teuma ulôn kheueh nyang mantong tinggai, dan ulôn pih lé awaknyan jikeuneuk poh maté!" 15TUHAN meufeureuman lom, "Gata woe kheueh u padang pasi tou ngon Damsyik! Óh lheuehnyan tajak kheueh laju u banda dan taro kheueh teuma minyéuk u ateueh ulée Hazael sibagoe tanda teubaiát jihnyan jeuet keuraja di Siria. 16Dan tapeubuet cit lagéenyan ateueh Yehu aneuëk Nimsi, mangat jihnyan jeuet keuraja Israel. Dan ateueh Elisa aneuëk Safat nibak Abel-Mehola, mangat jihnyan jeuet keu nabi keugeunantoe gata. 17Soemantong nyang hana jipoh maté lé Hazael, ureuëng nyan teuma jipoh lé Yehu, dan meunyoe na awaknyan nyang jiteumé peulheueh droe nibak Yehu nyan ureuëng nyan teuma jipoh maté lé Elisa. 18Teuma na 7.000 droe di Israel ulôn peuseulamat, awaknyan na kheueh ureuëng-ureuëng nyang teutab seutia ubak ulôn dan hántom na jisujut jiseumah patong Baal atawa jicom patong nyan." 19Dan geujak kheueh laju Nabi Elia geujak meurumpok ngon Elisa nyang bak watée meurumpok nyan Elisa teungoh geumeu úe diblang. Na dua blaih boh pasang leumô dikeue gobnyan dan Elisa keudroe geumeu úe deungon pasangan leumô nyang keuneulheuh. Bak watée Nabi Elia geuja dikeue Elisa, Nabi Elia laju geusuet bajée jubah geuh dan bajée nyan laju geuleueng nibak baho Elisa. 20Dan Elisa geutinggai laju leumô-leumô gobnyan nyang mantong meukeumat nibak langái nyan laju geujak tiyeub Nabi Elia, óh ka tou deungon Nabi Elia geupeugah laju, "Neupeu idhin kheueh ulôn jak lakée droe ilée ubak ureuëng syiek ulôn, óh lheuehnyan ulôn teuma lôn seutôt Bapak." Geuseuôt Nabi Elia, "Jak kheueh. Ulôn hana lôn tam gata." 21Óh geudeungoe habanyan Elisa geugisa laju ublang dan geujaksie laju banmandum leumô-leumô geuh nyan. Kayée langái nyang geupeuguna ngon meuúe laju geukoh-koh geutot laju sibagoe kayée apui ngon taguen sie-sie leumô nyang ka lheueh geusie nyan. Óh lheueh nyan uengkot sie nyang ka masak geutaguen nyan laju geubagi-bagi keu aneuëk buah gobnyan dan lé aneuëk buah geuh uengkot sie nyan laju jipajoh. Óh lheueh nyan Elisa laju geujak seutôt Nabi Elia dan jeuet laju keupeubantu gobnyan.


text: 1Murit-murit Isa maken treb maken meutamah ramé, bak watée nyan ureuëng-ureuëng Yahudi nyang meubasa Yunani, ka hana galak keu ureuëng-ureuëng Yahudi aseuli. Yahudi nyang meubasa Yunani nyan jipeugah, "Ureuëng-ureuëng inong kamoe nyang ka jeuet keu inong balée hana meuteumé bantuan biaya udeb siuroe-uroe nyang jibagi-bagi keu ureuëng laén." 2Ngon sabab nyan, mandua blaih droe rasui nyan jipeusapat mandum murit geuh dan laju geupeugah bak awaknyan, "Hana gét kamoe piôh kamoe meudakwah keu feureuman Allah, sabab harôh kamoe urôh soai peunajoh. 3Ngon nyan, gét kheueh lamkawan gata gata piléh tujoh droe nyang na nan jih gét dan jikuasa lé Roh Allah lom bijaksana, nyang jeuet kamoe bri tugaih jiatoe keuhai-hai nyoe; 4Sabab kamoe keuneuk meudoá dan kamoe peusampoe feureuman Allah mantong." 5Banmandum ureuëng nyan situju deungon usui lé rasui-rasui nyan. Laju awaknyan jipiléh Stefanus, ureuëng nyang peucaya that keu Isa dan jikuasa lé Roh Allah. Meunan cit teupiléh: Filipus, Prokhopus, Nikanor, Timon, Parmenas, dan Nikolaus nibak Antiokhia; ureuëng nyan bukon ureuëng Yahudi teuma ka jitamong lam agama Yahudi. 6Ban tujoh droe awaknyan laju jiusui ubak rasui-rasui, laju rasui-rasui nyan jimeudoá dan jilakée beureukat Tuhan keu awaknyan. 7Meunan kheueh haba nibak Po teu Allah seumaken meutabu dan murit-murit Isa di Yerusalem pih maken meutamah ramé. Dan le that teuma Imeum-imeum nyang meuiman ubak Isa. 8Stefanus jai that geubri beureukat lé Po teu Allah, deungon nyan, jihnyan jai that-that jipeuna buet-buet nyang ajaéb dan hai-hai nyang luwabiasa lamkawan manusia. 9Teuma na cit ureuëng-ureuëng nyang hana jigalak geuh nyan; awaknyan na kheueh anggota-anggota rumoh iébadat nyang jiboh nan Rumoh Iébadat Ureuëng-ureuëng Beubaih. Anggota-anggota rumoh iébadat nyan na kheueh ureuëng Yahudi nibak Kirene dan Iskandariah. Awaknyan ngon ureuëng-ureuëng Yahudi nibak Kilikia dan Asia jimeudebat ngon Stefanus. 10Teuma awaknyan hana hase jibantah peue nyang jipeugah lé Stefanus, sabab Roh Allah geubri ubak jihnyan keubijaksanaan keu jipeugah haba. 11Ngon sabab nyan awaknyan laju jisogok na padub droe ureuëng mangat jitem peugah, "Na kamoe deungoe ureuëng nyan jihina Nabi Musa dan Allah!" 12Meunan kheueh cara jih awaknyan jipeusuna ureuëng ramé, dan peumimpén-peumimpén Yahudi, meunan cit ngon gurée-gurée agama. Laju awaknyan jijak drob Stefanus, óh lheueh nyan jiba Stefanus nyan ubak Mahkamah Agama. 13Meunan cit awaknyan jipeuhadab saksi-saksi nyang jibri keuteurangan nyang hana beutôi keuhai Stefanus. Saksi-saksi nyan jipeugah, "Ureuëng nyoe sabe jihina Baét Allah nyang suci dan jihina peurintah-peurintah Allah nyang jipeusampoe lé Nabi Musa. 14Kamoe ka kamoe deungoe jihnyan meututoe, bahwa Isa nibak Nazaret nyan teuma jireulôh Baét Allah nyoe, laju jiubah adat istiadat nyang geupeutreun lé Nabi Musa keu geutanyoe!" 15Mandum ureuëng nyang na teuka lam sidang Mahkamah Agama nyan jikalon ateueh Stefanus. Dan bak watée nyan muka Stefanus deuh jih lagée muka malaikat.


text: 1Dvdaus dah cangxeih vnyeih, nvpsangh noq yah hau vmesbih jens gas, gohtoeu vmesbih jens yah dvgeh nyamoq sont toh dah xangh coeu chi lha lop pheh tsain e loh. 2Jweh lyis lop mas dah lukzains toeu phanh toh zis nyvng las, 3lop mas wvng loh lyis eq Yhensain Yesu dah mvng lyis ma tsain nyvng. 4Housoeh svsoh tsain mauh nyeis lyis, yoeuh aq, bvng dah dyi wuot dah dius aiq yuk, nyamoq vyvm mas yap joq. 5Hauh vmesbih jens gyuk yos zoh lyis yah nyeisjvng mas tsain gop joq lyis, hauh aiq yuk nyamoq lyis taiq zis gas, Dwis nyeis soeu lhyi shei bang mas chamus xo nyeis goh lah? Nyang heimha ma nyeis lo, dwis toq loh goeus. 6Galile mas nyeis shih yoq lyis nyang namoq lyis khasoeh taiq toh zis lyis soh geh. 7Cangsoeu Lo gas yaunos dap bang dah loq mas kyauh tyamp zis xauh las, tapzains mas taplhangh tyamp zis xauh thang lhyi somh vnyeih lyis dwis toq das, ge taiq toh, ge. 8Housoeh nyamoq gas nyang taiq dang lyis tsain soh. 9Lop masyah doms loh las hauh cho dvnganh, dvci dvyuk moq yahge gohtoeu dah bang lyis tsain taiq kyoh. 10Lvgyo jens lyis hauh loeuskyoh bang gas, Magdala Mari, Yaku ungwes Mari, Yoana yahge gohtoeu vmesbih jens tsain nghuot. 11Nyamoq taiq dang gas lvdyoq mvnyei taiq teh dvnghuot las ma tsain jingh. 12Nghuot laus eq Petru gas toq las lop pheh wuih e. Lop mas jweh las gop yoeuh lyis lyet misseh dvjoq lo zis nyvng yvmvyah mauh las nyah yhen pheh tauh loh. 13Hauh nyeihyo nyang, Yerusalem masyah nyhet main ko we dah Ema-u wukhau pheh dius aiq yuk loh nyeis. 14Hauh nhaiqtang eq hau bweh lai loh dah cho lhyi taiq goh loh. 15Housoeh taiq goh nyeis lyis Yesu nyang nvmtanh jweh thuq los las, nyamoq dvgeh loh. 16Nghuot laus eq nyah aiq yuk gas Yesu nghuot zis ma seq das xiklyis nyoq hwah nhang. 17Nyang nyah aiq yuk lyis taiq zis gas, Nah aiq yuk gyung suh uhjyangh chah bvhwa lhah goh las nhaiqngis goh lah, ge. 18Khleopa ge soeu nyang lyis phuk taiq zis gas, Nvng gas Yerusalem mas dah boenghwus nghuot las, khvlyens bweh dah cho lhyi nvng kyingh ma seq dvmus lhyeh, ge. 19Nyang nyei zis gas, chah cho gah, ge. Nyah aiq yuk taiq zis gas, Nazaret wukhau mha dah Yesu cho nghuot. Nyang gas lvpe nghuot las, Mangso yahge dius xikkhonh mas kuot dah muh yahge taiq dang mas yomsoq bos soeu nghuot. 20Hauh soeu lhyi phudyei uhjyung jens yahge ngamoq dah guon bang yah sat das xiklyis kyauh tyamp las, tapzains mas tsain taplhangh tyamp. 21Nyang gas Israel dius nyau lyis khyuot yoeus das soeu nghuot, oen ngamoq nghamhloms. Hauh thoq lyis haih cho bweh zis gvshih somh nyeih bos goeus. 22Ngamoq mas dah vmesbih dvyhamh nvpsangh yah e lha, 23Nyah mvng ma nyvng las tauh los lyis, Nyang gas dwis nyeis, ge loeuswons bang yah nyvng xoeuq dah cho los tsain taiq kyoh las nyamoq mauh nyeis. 24Housoeh las ngamoq yah nyeis bang dvyhamh lop mas e yoeuh lyis eq, hauh vmesbih jens taiq teh nyvng nghuot laus eq nyamoq, nyang lyis ma nyvng, ge taiq ge, ge. 25Nyang nyah aiq yuk lyis taiq zis gas, Lvpe jens dah dang dvnganh yvlyis yoh lomsjingh das joeui ma bos, nhaiqlom than bang eh, 26Khristu gas housoeh teh shanghsenh kham lha nyah phunk mas yoh wvng das ma nghuot lhyeh, ge lho lha, 27Moshe masyah xi lha lvpe jens dvnganh dah dang mas, nyang yah sen lha lhaih toh dang lyis nyang nyah aiq yuk lyis phui kyoh. 28Nyah aiq yuk loh nyeis dah wukhau nvm mas jweh lyis, nyang lai loh das teh doeus las, 29nyah aiq yuk gas nyang lyis, Ngah aiq yuk yah dvgeh wukhau mha thoeng goh: buis wvng goeus, mau eq chuot goeus, ge nyang lyis khyoeuq. Housoeh las thoeng das xiklyis nyah aiq yuk yah loh. 30Womjus mas nyamoq yah dvgeh tsung toh uhlyis, ohlhyoq lyis yoeus las shvmanh thang lhyi khyiq las nyah aiq yuk lyis dyei. 31Hauh uhlyis nyah aiq yuk nyoq bangh los las, nyang Yesu nghuot zis lyis tsain seq. Housoeh las nyang gas nyah aiq yuk jyank masyah dyuk loh. 32Nyah aiq yuk dvyuk yah dvyuk taiq goh zis gas, Nyang cho mha yah aiq yuk yah dvgeh taiq goh los las, lhaihtoh dang vjyuk phant uhlyis, yah aiq yuk dah nhaiqlom nyi soeh ngeh vnghuot lah, ge. 33Nyah aiq yuk gas hauh shishenh lyis nyang, Yerusalem wus pheh tauh loh las dvci dvyuk moq gas gohyhamh bang yah dvgeh nyeis zis lyis loh nyvng. 34Huom nyeis bang eq, Yhensain ka jyoengh dwis toq goeus, Simon dah nyoq mas eq nyvng xoeuq, ge taiq. 35Nyah aiq yuk eq cho mha bweh zis yahge ohlhyoq khyiq yvmas, nyang nghuot cho yoh seq cho lhyi tsain taiq kyoh. 36Housoeh tsain taiq goh nyeis lyis, nyamoq dah vgungs mas Yesu yap las nyamoq lyis taiq zis gas, Namoq nyenstap nyeis bas jungh, ge. 37Nghuot laus eq changlo jens gas sidyos lyis nyvng, ge nghamh las gyuk nyeis. 38Nyang nyamoq lyis taiq zis gas, Chamus chiq nyeis goh lah? Chamus ehnyet khamkhvv goh lah? 39Ngah loq ngah khyei lhyi yoeuh geh, ngos lyis zwi yoeuh geh, ngos gas gungs gyingh nyang nghuot. Sidyos gas ngos lyis nyvng teh shohyau shohkhyiq ma bos, ge. 40Haih zis taiq lho lha, nyang nyamoq lyis nyah loq yahge nyah khyei chixoeuq. 41Hauh bang gaus las ma yoh jingh shih, dvmauh nyeis shih lyis, nyang nyamoq lyis taiq zis gas, Namoq heimha zonoms dvja ja vyoh lah, ge. 42Nyamoq gas nyang lyis kank dah oengdoq dvchink yahge dyoyhei dvtap dyei lyis, 43Yhensain ka yoeus las nyamoq xikkhonh mas zo. 44Nyang nyamoq lyis taiq zis gas, Moshe dah Lyi mas eq, lvpe jens dah maussauh mas yahge Chungh Dang maussauh mas ngos lyis toeuq las lhaih ya lhaih toh dang nyuk los chah ngos namoq yah dvgeh nyeis khoq yoq lyis taiq dah dang gas, haih cho nyang nghuot. 45Housoeh las lhaihtoh dang seqgyo das xiklyis nyamoq dah seqgyo cho lhyi phank dyei. 46Nyang taiq zis gas, Lhaihtoh dang heisoeh ge: Khristu gas shanghsenh zis xauh las somh vnyeih lyis shei masyah dwis toq chah: 47Yerusalem masyah xi lha, dius nyau khanghmuh lyis yaunos yoh khyuot dyei dah nhaiqlom thaiq cho lhyi nyah nyings mas yoh taiq kyoh das. 48Namoq eq haih cho dvnganh dah kanghjyoeng tsain nghuot. 49Yoeuh aq, ngah Uwus dah dangthoengh joq zis yah dvyhangteh, ngos namoq lyis nhang kat dyei das. Housoeh las namoq gas nyhang mha dah yomsoq ma xauh yoeus dvchank, Yerusalem mas nyeis shih geh, ge. 50Hauh thang lhyi nyamoq lyis Bethani jweh shoq shwih loh las, nyah loq toeu lha nyamoq lyis shvmanh dyei. 51Housoeh shvmanh dyei nyeis uhlyis, nyang gas changlo jens yah gang las maukhung mha toqh yoeus zis xauh goeus. 52Housoeh las nyamoq gas nyang lyis paiq las svsoh gausyis zis yah Yerusalem wus pheh tsain tauh loh. 53Housoeh Mangso lhyi chunghtoq las chungh zis yah Yhenmuh mas tsain nyeis nyeis. Amen.


text: 1Lagu ziarah. Ureuëng nyang peucaya ubak TUHAN, na kheueh lagée Bukét Sion nyang kong dan kukoh hana hase teuyok-yok, dan meuteun siumu masa. 2Lagée gunong-gunong nyang jilindong Yerusalem, meunan kheueh TUHAN geulindong umat Gobnyan phon saátnyoe sampoe siumu masa. 3Ureuëng jeuhet hana siumu masa jimat kuasa ditanoh pusaka ureuëng jujoe, mangat ureuëng nyang jroh hana jiseutôt jipeubuet jeuhet. 4Ya TUHAN, neupeuget kheueh nyang jroh keu ureuëng nyang jroh, keu ureuëng nyang jujoe até. 5Teuma ureuëng nyang jipeubuet jeuhet bah kheueh teutab geuhuköm lé TUHAN meusajan ngon jeuhet jih. Seumoga umat Droeneueh seujahteura!


text: 1Hauh thang lhyi aiq nyeih lyis Lhuiq Kat Pwe yahge bicheih ma kat ohlhyoq zo pwe nghuot. Hauh uhlyis phudyei uhjyung jens yahge maussauh lhaih bang gas, nyang lyis tsoek yah khasoeh nyhik las sat das dah cho tsain xo nyeis. 2Nghuot laus eq nyamoq taiq zis gas, Pwe gyo lyis ma nghuot goeus jungh, dius hoeu toq mvbeh, ge. 3Nyang gas Bethani mas mvnggvng dap soeu Simon dah yhen, womjus mas tsung toh lyis, vmesbih dvyuk svsoh phauh dah mura nadu coeu kat dah luk thyoeu jywang lo lyis yoeus lyih las, hauh zis lyis khwih lho lha nyah uhloms mas huot kat dyei. 4Nghuot laus eq nyamoq dvyhamh nhaiqyo las nyang changh nyang taiq goh zis gas, Chamus haih coeu lhyi vyu vgeh kuot au? 5Khasoeh ge lyis hauh yvlyis ngwis kyvp somhxo nyet yah ungh las nyungs bang lyis gvm dyei das zis, ge nyamoq hauh vmesbih lyis nyho. 6Nghuot laus eq Yesu taiq zis gas, Nghuot goeus jungh, namoq nyang lyis chamus lhoeu yau goh, nyang gas ngah xiklyis gis dah muh kuot goeus. 7Khasoeh ge lyis, nyungs bang gas vjangh namoq yah dvgeh nyeis las, namoq nyamoq lyis gis zis kuot dyei mes uhlyis khanhamp eq yoh kuot dyei; nghuot laus eq ngos gas namoq yah vjangh ma nyeis. 8Nyang gas nyang duot nyhoq kuot goeus: nyang coeu huot kat dyei zis yah ngos lyis ba nyhop das xiklyis sont zis nghuot. 9Ngos namoq lyis jyoengh taiq bah, mungkvn gonh mas haih gausyis dang taiq hoeuh loh dah joqyos khanghmuh mas nyang lyis soh das nyhenshang hai nyang kuot khoq cho lhyi taiq kyoh das, ge. 10Changlo dvci aiq mas zis dvyuk nghuot dah Yudas Iskarot gas, Yesu lyis phudyei uhjyung jens jyank mas phanhlyen dyei das zis nyamoq jyank pheh e loh. 11Hauh zis lyis nyamoq xauhgyo lho lhyi gaus las, nyang lyis ngwis dyei das dangthoengh tsain toh. Housoeh las nyang lyis yoh phanhlyen dyei das toeuh xo nyeis. 12Bicheih ma kat ohlhyoq zo pwe cangxeih nyeihyo Lhuiq Kat Pwe lomhxangh lainh das yvnglo phudyei uhlyis, nyah changlo jens nyang lyis nyei zis gas, Nvng Lhuiq Kat Pwe zo das xiklyis nvng ngamoq lyis khamha loh sont toh dyei langh nhang mes lah, ge. 13Nyang nyah changlo aiq yuk lyis nhang lha taiq kat zis gas, Wugungs mas wvng loh geh; jeis-jywang wuq soeu dvyuk nah aiq yuk yah xauhgoh das, nyah thang mha chank loh geh. 14Nyang khalhye wvng loh yvmas, hauh yhensain lhyi, Ngos yahge ngah changlo jens hau Lhuiq Kat Pwe zo das dah boenghdoq yvp khah zis nghuot lah, ge Svra nyei nhang kat, oen taiq geh. 15Hauh uhlyis nyang gas sont toh dah yhenthoq yvpmuh dvyvp tuonh shet das, yah nyhenshang houmha ba sont toh langh geh, ge. 16Hauh changlo tang thuq loh las, wugungs mas wvng loh lyis nyang nyah aiq yuk lyis taiq kat vgus nyvng las, hau Lhuiq Kat Pwe nyenhcon lhyi tsain ba sont toh. 17Nyenhthang lhyi, nyang hau dvci aiq yuk moq yah dvgeh jweh loh. 18Nyamoq tsung lha wom tsain zo nyeis lyis Yesu taiq zis gas, Ngos namoq lyis jyoengh taiq bah, namoq mas dvyuk ngos yah dvgeh wom zo soeu ka ngos lyis phanhlyen das, ge. 19Nyamoq kuk las dvyuk thang lhyi dvyuk, Ngos nghuot lah, ge tsain nyei. 20Nyang nyamoq lyis phuk taiq zis gas, Dvci aiq yuk mas dvyuk, bvn khau mha ngos yah dvgeh jen zo soeu nghuot. 21Cangsoeu Lo gas nyah cho lhaih toh zis yah dvyhangteh xauh chah, nghuot laus eq Cangsoeu Lo lyis phanhlyen soeu ka mvtanhzoe nghuot! Nyang ma khoeu los ya nyah xiklyis zes gis das, ge. 22Nyamoq housoeh zo nyeis lyis Yesu gas, ohlhyoq yoeus las shvmanh thang lhyi khyiq lho lha nyamoq lyis dyei uhlyis yah taiq zis gas, Namoq yoeus zo geh: haih zis gas ngah gungs nghuot, ge. 23Nyang kom lhyi eq yoeus las dye chungh thang lhyi nyamoq lyis dyei lyis nyamoq dvnganhmoq hauh zis tsain shuk. 24Nyang nyamoq lyis taiq zis gas, Haih zis gas nyoshoq moq xiklyis huot tyamp, ngah suih yah kuot toh thanghchvp nghuot. 25Ngos namoq lyis jyoengh taiq bah, Mangso dah munghdan mas zvbiq saiq lyis ngos xauh shuk buisnyeis jweh shoq, zvbiq shih mas zis lyis ngos ma shuk lo das, ge. 26Nyamoq chunghthwe dvkoeuq chungh lho lha, Tsanlun boms pheh thuq loh. 27Yesu nyamoq lyis taiq zis gas, Khvnyens namoq dvnganhmoq ngah gvng mas ehnyet dyet das: Khasoeh ge lyis, Yvng yoeuh soeu lhyi ngos bat sat las, Yvng jens dyos loh das, ge lhaih toh. 28Nghuot laus eq ngos gas dwis toq los nhang thang lhyi, Galile mau mas ngos namoq xik mas loh langh das, ge. 29Petru nyang lyis taiq zis gas, Dvnganhmoq tyamp khoq laus eq ngos gas ma tyamp das, ge. 30Yesu nyang lyis taiq zis gas, Ngos nvng lyis jyoengh taiq bah, khvnyens nyang gyoq aiq nyen ma tuon shih lyis nvng ngos lyis somh lhain he tyamp das, ge. 31Petru gas, Ngos nvng yah dvgeh shei chah lyis eq ngos nvng lyis ma he tyamp das, ge taiq. Nyamoq dvnganhmoq eq vgus housoeh taiq. 32Nyamoq gas Gesemani ge yvmas jweh loh lyis, nyang nyah changlo jens lyis taiq zis gas, Ngos shvmanh dung uhlyis namoq heimha tsung langh geh, ge. 33Nyang gas Petru, Yaku, Yohan moq lyis shwih las, nyang svsoh chiqjyen zis yah ehnyet nyo nyeis. 34Nyang nyamoq lyis taiq zis gas, Ngos shei das shoq nhaiqkuk nhaiqngis nyeis. Namoq heimha phuksohlhaiq mus nyeis langh geh, ge. 35Hou mhayah dvthungh loh shih lho lha nyeisjvng mas gop las shvmanh dung zis gas, Gis bweh lyis hauh shishenh ngah jyank masyah lai loh nhang aq. 36Aba, Uwus eh, nvng dvnganh zis lyis yoh bweh nhang: haih kom lhyi ngah jyank masyah lhuiq tyamp dyei aq, nghuot laus eq ngos o khyvlyis ma nghuot, nvng o khyvlyis dvnghuot bas jungh, ge. 37Nyang doms los lyis, nyamoq yhet joq yvlyis nyvng las Petru lyis taiq zis gas, Simon eh, nvng yhet muih joq lhyeh? Dvshishenh eq nvng ma yoh zungh langh lhyeh? 38Phuksohlhaiq mus las shvmanh dung nyeis geh. Housoeh ma nghuot lyis namoq shiwu zis xauh das. Dyos gas mes laus eq gungsshoh gas yomnhuk joq, ge. 39Tsai, nyang doms loh shih las vkhang dung dah dang khonh doms dung nyeis. 40Doms tauh los lyis nyamoq doms yhet joq zis lyis los nyvng. Housoeh nyamoq gas svsoh yhet mes las nguis nyeis shih yvmvyah nyang lyis khasoeh phuk taiq das zis yangh ma seq. 41Housoeh nyang somh vlhain tauh los las nyamoq lyis taiq zis gas, Namoq yhet las lvlaihsoe no nyeis shih goh lhyeh? Geh goeus, shishenh jweh goeus, yoeuh aq Cangsoeu Lo gas yaunos wons bang loq mas phanhlyen dyei goeus. 42Toq geh, yang loh goh, yoeuh aq, ngos lyis phanhlyen das soeu ka jweh los goeus, ge. 43Nyang taiq nyeis shih lyis, changlo dvci aiq yuk mas dah Yudas yahge phudyei uhjyung jens, maussauh lhaih bang, logis jens jyank masyah bang moengsa yahge dunghkuq chi dah moqjens nyetlos nyettant los. 44Nyang lyis phanhlyen soeu ka nyamoq lyis, Ngos bvlot tanh soeu ka hauh soeu nyang nghuot goeus. Nyang lyis nyhik las vlhomuh shwih loh geh, ge vsoh dyei toh vgus. 45Nyang jweh yah dvyih nyah jyank mas dvlhain dvm e lha, Svra eh, ge bvlot tanh. 46Nyamoq gas Yesu lyis dap nyhik las shwih loh. 47Vyvm mas yap joq soeu dvyuk gas moengsa she lha Phudyei Zainsmuh jyeidwis dah no jap thyet dyei. 48Yesu nyamoq lyis taiq zis gas, Namoq gas khyanktau nyhik das teh moengsa, dunghkuq chi lha ngos lyis nyhik das zis los goh lhyeh? 49Jyauh uhlyis yah yhenmuh mas ngos namoq yah nyeih yau nyeih dvgeh nyeis laus eq namoq ngos lyis ma nyhik; nghuot laus eq lhaihtoh dang nyuk los chah, ge. 50Nyamoq dvnganhmoq yah nyang lyis tyamp khoq las cangh loh. 51Shohchen mha jeimuh mis khuk chi dah loyvm dvyuk nyah thang mha chank loh. Nyang lyis nyamoq yah nyhik loh. 52Nyang gas hau jeimuh mis lyis khyuot toh khoq las shohchen cangh loh. 53Nyamoq gas Yesu lyis Phudyei Zainsmuh jyank mas shwih loh uhlyis, phudyei uhjyung jens, logis jens yahge maussauh lhaih bang dvnganhmoq huom toh. 54Petru gas Phudyei Zainsmuh dah ganthoq mha jweh shoq we we masyah chank loh las zungh bang yah dvgeh joq tsung gvng nyeis. 55Gvshih Phudyei uhjyung jens yah dvgeh nhaiqbos dvhuom gonh Yesu lyis yoh sat das dah kanghjyoeng tsain xo laus eq hank eq ma yoh. 56Khasoeh ge lyis, nyoshoq moq nyah cho ma ying kanghjyoeng tsain kat laus eq, nyamoq dah kanghjyoeng dang ma tsain huq. 57Hauh uhlyis dvyhamh toq las nyah cho ma ying kanghjyoeng tsain kat zis gas, 58Haih soeu ka loq yah kuot toh dah hai yhenmuh lyis, ngos thyoq tyamp las somh nyeih gyo lyis loq yah ma kuot kuot, gohtoeu dvkoeuq doms kuot das, ge nyang taiq dang lyis ngamoq xauhgyo, ge. 59Nghuot laus eq nyamoq dah kanghjyoeng dang gas ma huq shih. 60Hauh uhlyis Phudyei Zainsmuh gas nyamoq xikkhonh mas toq yap las, Yesu lyis nyei, Nvng lyis tyixo kanghjyoeng kat nyeis zis cha nghuot, nvng ma phuk taiq lhyeh, ge. 61Nghuot laus eq nyang dvkhonh eq ma phuk taiq, samlo dvnyeis. Tsai, Phudyei Zainsmuh nyang lyis nyei zis gas, Nvng gas Ngelhoq soeu dah Lo ge, Khristu nghuot lah, ge. 62Yesu taiq zis gas, Ngos nghuot. Hauh thoq lyis Cangsoeu Lo gas Yomsoq dah loqyos shot pheh tsung lha, maukhung jyommauh yah jweh lyih yvlyis namoq nyvng das, ge. 63Phudyei Zainsmuh gas, nyah dyi lang chuiq zis yah taiq zis gas, Yang chah kanghjyoeng tsain chah shih lah? 64Hauh loeusmus soqzo dang lyis namoq vxauhgyo shih goh lah? Namoq khasoeh dang thang thyet goh? Nyamoq dvnganhmoq gas, Nyang shei mon soeu nghuot, ge dang thang tsain thyet. 65Dvyhamh gas nyang lyis svkanh dyeh gyuon. Nyah nyoqnho lhyi nghop dyei lho lha, nyang lyis chwiq las, Lvpe pe aq, ge nyang lyis taiq. Zungh bang eq nyang lyis tyuk las shwih loh. 66Petru gas hauh yhen o ganthoq khau mha nyeis uhlyis, Phudyei Zainsmuh dah uhkung nyhiq dvyuk los las, 67Petru joq gvng nyeis yvlyis nyvng lyis, nyang lyis yoeuh las taiq zis gas, Nvng eq Yesu ge dah Nazaret phoq yah nyeis ku, ge. 68Nghuot laus eq nyang he lha taiq zis gas, Ngos ma seq, nvng cha taiq zis eq ngos ma seqgyo, ge. Nyang khyam khomh pheh thuq loh. Hauh uhlyis gyoq tuon los. 69Hauh uhkung nyhiq nyang lyis doms nyvng lho lhyi, vyvm vwi yap joq bang lyis taiq zis gas, Haih soeu eq nyamoq mas zis dvyuk nghuot, ge. 70Nyang gas doms he. Hauh thang lhyi dvsoq lyis vyvm vwi mas tsain yap joq bang eq Petru lyis taiq zis gas, Nvng nyamoq mas zis dvyuk jyoengh nghuot: nvng Galile dius eq nghuot, ge. 71Housoeh las nyang gas, Namoq taiq soeu lhyi ngos ma seq, ge nhoengh nhoengh khan khan maukhi. 72Houjang gyoq aiq nyen tuon los. Housoeh las Petru gas, Gyoq aiq nyen ma tuon shih lyis nvng ngos lyis somh lhain he tyamp das, ge Yesu nyang lyis taiq dang lyis soh los las svsoh ngaus.


text:
5Neham bak. Ame tohe dam nidi nim gi Teohet Mome Fa Faatoiam Num bake modesuhuda laba ame im lam meedam bak. Lahana ame bak lam gi Yesus Aba Aho Ala bake vou baedam num asum ahobada imboda iuba meedam bak laba nasi fet ozome ulohona vouhodaha imot modem bak. Eho gi neham bak vi ozome uba labi gagoho bak. Aham di iube Musat Ala Bake Vou Baedalo Ame Teohet Mome Fa Faatoiam Num ahamte alimeat molo modehe di lam Alat aba im nehasu vi vameada. “Musa oho ame num molo modem di gi Eho oba Sinai Sibu niba vameadume vouhodalo modem bak nimti ulohona vi ozome ame mome faatoiam num mole.” Lahame Alat Musa bake labihasu fet vameadume esuhu bak.
FREE!
One App.
1550 Languages.


text: 1TUHAN meufeureuman lom ubak ulôn, kheun Gobnyan, 2"He manusia fana, tapeugah kheueh ubak bansa gata bahwa meunyoe Ulôn ka Lôn peuteuka prang ateueh saboh nanggroe, nyoe kheueh nyang teuma teujadi. Peunduduek nanggroe nyan geupiléh lamkawan awaknyan keudroe sidroe ureuëng jaga. 3Meunyoe ureuëng jaga nyan jikalon na musoh teuka, lé jihnyan laju jipeumusu tanda bahya jeuet bandum ureuëng meujaga-jaga. 4- 5Barang sigasoe na jideungoe su tanda bahya nyan teuma hana jipakoe, dan musoh teuka laju jipoh maté ureuëng nyan, dan jihnyan laju maté, nyan sabab salah jih keudroe. Meunyoe ureuëng nyan jipakoe bak su bahya nyan, pasti ureuëng nyan seulamat. 6Teuma meunyoe ureuëng jaga nyan na jikalon musoh ka jiteuka teuma hana jipeumusu tanda bahya, laju lé musoh jipoh maté ureuëng-ureuëng nyang meudesya nyan, tanggong jaweueb ateueh maté awaknyan Lôn tuntot bak ureuëng nyan. 7He manusia fana, gata Lôn baiát jeuet keu ureuëng kawai bansa Israel. Tajak peusampoe kheueh ubak awaknyan haba peuingat nyoe: 8Meunyoe Ulôn peugah bahwa sidroe ureuëng jeuhet maté, teuma gata hana tapeuingat ureuëng nyan jeuet jihnyan jiubah pi-e jih sampoe jihnyan seulamat, dan jihnyan maté mantong lagée ureuëng meudesya. Teuma tanggong jaweueb ateueh maté jihnyan Lôn tunggée bak gata. 9Meunyoe gata tapeuingat ureuëng jeuhet nyan dan jihnyan hana jitem piôh jipeubuet jeuhet, ureuëng nyan maté sibagoe ureuëng meudesya, teuma gata keudroe seulamat." 10TUHAN meufeureuman ubak ulôn, "He manusia fana, ta ulang kheueh ubak ureuëng Israel haba awaknyan nyoe, 'Kamoe meurana sabab teupeubeuban deungon desya dan keujeuhetan kamoe. Pakriban kamoe meuteumé udeb?' 11Peugah kheueh ubak awaknyan bahwa deumi Ulôn, Po teu Allah nyang udeb, TUHAN Nyang Mahamanyang, Ulôn hana galak meunyoe ureuëng jeuhet maté; seubalek jih Ulôn harök jitinggai desya-desya jih mangat jihnyan teutab udeb. He bansa Israel, tapiôh kheueh tapeubuet jeuhet! Pakon gata keuneuk maté? 12Nah, he manusia fana, tapeugah kheueh ubak ureuëng Israel bahwa meunyoe ureuëng nyang jroh-jroh jipeubuet desya, dan buet jih nyang gét nyang ka jipeubuet yoh masa ilée hana hase geutulông jihnyan. Meunyoe ureuëng jeuhet jipiôh jipeubuet desya, ureuëng nyan hana teuhuköm, dan meunyoe ureuëng nyang jroh jipeubuet desya, ureuëng nyan hana teupeuseulamat. 13Jeuet mantong Ulôn ka Lôn meujanji keu Lôn peuseulamat ureuëng-ureuëng nyang jroh, teuma meunyoe ureuëng nyan ka jipeuphon jipeubuet desya dan meuharab bahwa jihnyan teupeuseulamat sabab buet jih nyang gét yoh masa dilée nyan, ureuëng nyan keuliru. Ulôn hana Lôn ingat le buet nyang gét nyang ka jipeubuet nyan dan jihnyan maté sabab desya-desya jih keudroe. 14- 15Jeuet mantong Ulôn ka Lôn peuingat ureuëng-ureuëng jeuhet bahwa jihnyan maté. Teuma meunyoe jihnyan jipiôh jipeubuet desya dan jipeuphon peubuet peue nyang jroh dan beuna, miseu jih ureuëng nyan jijok pulang barang nyang jipeugadée lé gob, atawa barang nyang ka jicue dan jitaát ubak huköm-huköm nyang teuba jihnyan ubak udeb, dan jihnyan hana maté. 16Ulôn hana Lôn ingat le desya-desya nyang ka jipeubuet, dan jihnyan udeb sabab jipeubuet peue nyang beuna dan gét. 17Teuma bansa nyan jipeugah bahwa tindakan Ulônnyan hana ade. 18Sigoe teuk Ulôn peugah bahwa meunyoe ureuëng nyang gét ka jipeuphon jipeubuet nyang jeuhet, ureuëng nyan maté sabab buet jihnyan. 19Meunyoe ureuëng nyang jeuhet jipiôh jipeubuet desya, dan ka jipeuphon peubuet peue nyang gét dan beuna, ureuëng nyan udeb ngon buet jihnyan. 20Bahpi lagée nyan bansa Israel jipeugah cit bahwa tindakan Ulôn nyan hana ade. Bit, Ulôn Lôn peusidang awaknyan maséng-maséng meunurot buet nyang ka jipeubuet nyan." 21Bak tanggai limong buleuen siploh, bak thon nyang keudua blaih masa kamoe teuböih, sidroe ureuëng nyang hase lheueh di Yerusalem teuka dan jijak peugah ubak ulôn bahwa banda nyan ka rhot. 22Bak malam sigohlom awaknyan teuka, ulôn ka lôn rasa kuasa TUHAN. Jadi watée ureuëng nyan jijak ubak ulôn, ulôn ka jeuet lôn peugah haba dan babah lôn hana le kalu. 23TUHAN meufeureuman ubak ulôn, 24"He manusia fana, ureuëng-ureuëng nyang tinggai nibak rungka-rungka banda nyang reuloh di tanoh Israel nyan jipeugah, 'Nabi Ibrahim meuteumé bandum tanoh nyoe, padahai gobnyan cit sidroe. Geutanyoe nyoe jai that jeumeulah jih, jadi tanoh nyoe jeuet keu atra geutanyoe.' " 25Sabab nyan TUHAN Nyang Mahamanyang geuyue ubak ulôn jak peusampoe peusan nyoe ubak awaknyan, "Gata tapajoh uengkot sie nyang na mantong meudarah; gata taseumah beurala dan tapeubuet buet peu maté gob. Ceubeueh that gata peugah tanoh nyoe atra milék gata. 26Gata meubangga ngon peudeueng gata. Tindakan gata kuto lumpah na. Gata banmandum tapeubuet buet meumukah. Peu kheueh mantong cit gata aku bahwa tanoh nyoe atra milék gata? 27Deumi Ulôn, Po teu Allah nyang udeb, TUHAN Nyang Mahamanyang, ureuëng-ureuëng nyang tinggai di rungka-rungka banda nyan maté keunong poh. Awaknyan tinggai di padang-padang luwah dan jipajoh lé beulatang buih. Awaknyan jimusöm bak gunong-gunong dan guha-guha awaknyan maté sabab keunong bala peunyakét. 28Nanggroe nyan Lôn peujeuet padang pasi nyang sungue, dan keukuasaan nyang awaknyan peubangga nyan habéh. Gunong-gunong nyang na di Israel jeuet keusungue seunyab sampoe hana meusidroepi nyang na ureuëng jijeuet jak rot nyan. 29Bak watée Ulôn kuhuköm bansa-bansa nyan sabab desya-desya awaknyan dan Lôn peujeuet nanggroe nyan sungue seunyab, barô kheueh jiteupeue lé awaknyan bahwa Ulôn kheueh TUHAN." 30TUHAN meufeureuman, "Hei manusia fana, gata ka jeuet keu boh nariet ureuëng nyang saboh bansa ngon gata watée awaknyan meurumpok bak beuton-beuton banda atawa bak binéh-binéh babah pintoe rumoh. Awaknyan jipeugah sabe keudroe-droe, 'Jak tadeungoe peue nyang geupeugah lé TUHAN nibak uroe nyoe.' 31Awaknyan jijak meurôn-rôn dan sibagoe umat Lôn awaknyan jiduek jideungoe tutoe haba gata, teuma peue nyang gata peurintah nyan hana awaknyan peubuet. Bak bibi awaknyan jipeugah tutoe haba cinta teuma lam até awaknyan nyang jipike keuhai laba. 32Gata jianggab sidroe ureuëng meunyanyi ca-e-ca-e cinta nyang meusu meu-alon dan carông gata peumeu én keucapi. Beutôi awaknyan jideungoe tutoe haba gata teuma hana jipeubuet lagée kheun gata. 33Banmandum nyang gata peugah nyan teujadi, dan meunyoe watée nyan ka teuka, awaknyan jiteupeue bahwa ka lheueh na sidroe nabi lamkawan awaknyan."


text:
Kajian Tafsir Surat Al-humazah Ayat 1
You may also like
Tafsir Global Surat Al-Bayinnah Bagian 2 – Ustadz Abdullah Zaen, MA
634 Views0 Comments1 Likes
Tafsir Global Surat Al-Bayinnah Bagian 2 - Ustadz Abdullah Zaen, MA
Tafsir Surat Al-Bayinnah Muqodimah Bagian 2 – Ustadz Abdullah Zaen, MA
255 Views0 Comments0 Likes
Kajian Tafsir Al Quran: Tafsir Surat Al-Bayinnah Muqodimah Bagian 2 - Ustadz Abdullah Zaen, MA
Tafsir Surat Al-Bayinnah Muqodimmah – Ustadz Abdullah Zaen, MA
1.18K Views0 Comments8 Likes
Tafsir Surat Al-Bayinnah Muqodimmah - Ustadz Abdullah Zaen, MA
Tafsir Surat Al-Zalzalah Ayat 7 dan 8 – Ustadz Abdullah Zaen, MA
793 Views0 Comments2 Likes
Tafsir Surat Al-Zalzalah Ayat 7 dan 8 - Ustadz Abdullah Zaen, MA
Kajian Tafsir Quran: Tafsir Surat Al Zalzalah Ayat 6 – Ustadz Abdullah Zaen, MA
947 Views0 Comments15 Likes
Kajian Tafsir Quran: Tafsir Surat Al Zalzalah Ayat 6 - Ustadz Abdullah Zaen, MA
Kajian Tafsir Quran: Tafsir Surat Al Zalzalah Ayat 4 – Ustadz Abdullah Zaen, MA
690 Views0 Comments0 Likes
Kajian Tafsir Quran: Tafsir Surat Al Zalzalah Ayat 4 - Ustadz Abdullah Zaen, MA
Tafsir Quran Surat Al Zalzalah Ayat 1,2,3 – Ustadz Abdullah Zaen, MA
741 Views0 Comments4 Likes
Tafsir Quran Surat Al Zalzalah Ayat 1,2,3 - Ustadz Abdullah Zaen, MA
Tafsir Global Surat Al Zalzalah Bagian 2 – Ustadz Abdulah Zaen, MA
831 Views0 Comments3 Likes
Tafsir Global Surat Al Zalzalah Bagian 2 - Ustadz Abdulah Zaen, MA
Tafsir Global Surat Al Zalzalah Bagian 1 – Ustadz Abdullah Zaen, MA
813 Views0 Comments3 Likes
Tafsir Global Surat Al Zalzalah Bagian 1 - Ustadz Abdullah Zaen, MA
Kajian Tafsir Al Quran: Tafsir Surat Al Zalzalah, Muqodimah – Ustadz Abdullah Zaen, MA
1.99K Views0 Comments7 Likes
Kajian Tafsir Al Quran: Tafsir Surat Al Zalzalah, Muqodimah - Ustadz Abdullah Zaen, MA
Tafsir Al Quran Surat Al-Adiyaat Ayat 10,11 – Ustadz Abdullah Zaen, MA
824 Views0 Comments3 Likes
Tafsir Al Quran Surat Al-Adiyaat Ayat 10,11 - Ustadz Abdullah Zaen, MA
Tafsir Al Quran Surat Al Qoriah Ayat 9,10,11 – Ustadz Abdullah Zaen
871 Views0 Comments0 Likes
Tafsir Al Quran Surat Al Qoriah Ayat 9,10,11 - Ustadz Abdullah Zaen


text:
Written on: 17/05/2010
i believe that the book was very good. and i will keep writing so that the
length of review sign thing goes to green. why is it not? oh it just went to orangy yellow. how ugly. blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah NOW ITS GREEN :):):)


text: 1O aneuëk dara nyang anggon, maméh lumpah na gaki gata watée neujak deungon seulobnyan. Likok pha gata lagée saboh piasan, meuneuget sidroe seuniman. 2Pusar gata lagée cawan nyang bulat nyang hantom na kureueng meubacutpih anggô meujampu. Pruet gata lagée aneuk gandom nyang meutamon, jikeulileng lé bungöng-bungöng bakong. 3Boh mom gata lagée dua boh aneuëk rusa, rusa nyang meukeumbeu dua. 4Takue gata lagée meunara gadeng. Mata gata lagée kulam-kulam nyang na di Hesybon, tô nibak babah pintoe geureubang Batrabim. Boh idong gata lagée meunara di Gunong Libanon, nyang meuhadab ubak banda Damsyik. 5Ulée gata lagée bukét Karmel; ôk gata nyang teukeupang dua lagée leumbayong, cukob teupeusona sampoe ubak sidroe raja. 6Sunggoh gagah jeulita, gata, nyang teucinta lamkawan nyang jiharök. 7Tuboh gata anggon lagée bak keuruma, boh mom gata na kheueh gugusan nibak bohjihnyan. 8Meuhéut that ulôn keuneuk éuk nibak kayée keurumanyan, dan laju meuteumé dumna boh-boh jih. Kira jih boh mom gata lagée gugusan boh anggô, nafáh gata mangat lagée bhée boh apel, 9babah gata maméh lagée maméh ié anggô! Bah kheueh anggô nyan ji ile ubak geunaséh lôn, deungon hana putôh-putôh jih; dan teupeubeudôh cinta asmara, meunan nibak ureuëng-ureuëng nyang teungoh éh. 10Ulôn milék geunaséh ulôn, gobnyan meuharab ulôn. 11Jak geutanyoe tajak u padang, hai geunaséh lôn, dan ta meudöm diladang di teungoh-teungoh bak bungöng gaca. 12Jak geutanyoe ban beungoh tajak u lampôh, dan ta kalon peu kheueh bak anggô ka meupucôk, dan bungöng jih ka keumang; peu kheueh bak geulima ka meubungöng. Disinan teuma lôn bri cinta ulôn ubak droeneueh. 13Bak arak mangat bhée lagée bhée jih, nibak binéh pintoe geutanyoe na meubagoe boh nyang leuzat-leuzat, nyang ka treb teupot dan nyang barô; atranyan banmandum ulôn keubah keu gata, geunaséh ulôn.


text: 1Nabi Yusuf laju geupeureubah droe ateueh ayah geuh sira geumo ngon geucöm muka ureuëng syiek geuh nyan. 2Dan Nabi Yusuf laju geupeurintah ubak tukang peuawet manyét mangat jijakcang laju reumpah-reumpah keungon peuawet manyét Nabi Yakub nyan. 3Buet peuawet manyét nyan jipajoh watée peuet ploh uroe, na kheueh watée nyang lazem jih teupeuguna keu teuboh reumpah ateueh manyét. Ureuëng nanggroe Meusé laju meukabông ateueh meuninggai Nabi Yakub nyan, tujoh ploh uroe treb jih. 4Óh ka seuleusoe masa meukabông nyan, geupeugah kheueh lé Nabi Yusuf ubak peugawée-peugawée raja, "Jak peusampoe laju peue nyang ulôn peugah nyoe ubak raja, 5'Watée ayah ulôn kato that ajai gobnyan, geuyue ubak ulôn mangat lôn meujanji ubak gobnyan, bahwa ulôn teuma lôn kubu gobnyan lam kubu nyang ka geupeusiab di tanoh Kanaan. Sabab nyan, neupeu idhin kheueh ulôn jak keudeh keulôn peukubu ayah ulôn. Óh lheuehnyan lôn gisa teuma.' " 6Dan geupeugah kheueh lé raja, "Jak kheueh kubu ayah gata lagée nyang ka gata meujanji ubak gobnyan." 7Dan geujak kheueh Nabi Yusuf keugeujak kubu ayah gobnyan. Banmandum peugawée raja, banmandum ureuëng-ureuëng patot nyang na lam meuligoe dan ureuëng-ureuëng rayeuk nyang na lam nanggroe Meusé, geujak meusajan-sajan ngon Nabi Yusuf. 8Keuluwarga gobnyan, banmandum syedara gobnyan, dan kawöm syedara gobnyan, banmandum geujak sajan. Nyang tinggai aneuëk-aneuëk miet dan beulatang peulara di daerah Gosyen. 9Meunan cit deungon pasokan nyang ek geuritan ngon nyang meuguda jijak cit, sampoe iréng-iréngan nyan panyang lumpah na. 10Watée awaknyan ka trok ubak teumpat ureuëng nyang koh dan jipéh boh gandom di Goren-Haatad, siblaih utimu Krueng Yordan, awaknyan laju jikliek ngon jimeumo meuba-e deungon seudeh dan su nyang meutaga. Nabi Yusuf laju geupeuna acara meukabông, tujoh uroe treb jih. 11Watée peunduduek Kanaan jingieng na ureuëng meukabông di daerah Goren-Haatad nyan, jipeugah kheueh lé awaknyan, "Lumpah that seudeh upacara meukabông ureuëng Meusé nyan!" Nyang kheueh sabab jih teumpat nyan jiboh nan Abel-Mizraim. 12Meunan kheueh cara jih aneuëk-aneuëk Nabi Yakub geupeubuet peue nyang ka geupeusan lé Nabi Yakub ayah gobnyan ubak awaknyan. 13Awaknyan laju jiba manyét ayah geuhnyan u nanggroe Kanaan dan laju geupeukubu lam guha Makhpela, siblaih utimu Mamre, nibak ladang nyang ka geubloe lé Nabi Ibrahim nibak Efron ureuëng Het nyan, keu geupeujeuet keuteumpat teupeukubu ureuëng meuninggai. 14Óh ka seuleusoe geupeukubu lé Nabi Yusuf ureuëng syiek geuhnyan, laju geugisa lom u nanggroe Meusé meusajan-sajan ngon banmandum syedara gobnyan dan banmandum ureuëng nyang na seutôt gobnyan keu teujak peukubu ayah gobnyan. 15Óh ka lheueh meuninggai ayah awaknyan, aduen-aduen Nabi Yusuf laju geupeugah, "Pakriban meunyoe Nabi Yusuf jibalaih dam ateueh geutanyoe sabab jihnyan ka tanyoe iénanya yoh masa dilée?" 16Sabab nyan awaknyan laju jikirém peusan nyang lagée nyoe ubak Nabi Yusuf, "Sigohlom ayah tanyoe meuninggai donya, 17gobnyan geuyue ubak kamoe mangat kamoe peugah ubak droeneueh lagée nyoe, 'Peuamphon kheueh buet-buet nyang salah nyang yoh masa ilée jipeubuet lé aduen-aduen gata ateueh gata.' Jadi, sibagoe hamba-hamba Allah nyang geupujoe lé ureuëng syiek geutanyoe, kamoe lakée, peuamphon kheueh buet-buet kamoe nyang salah." Nabi Yusuf laju geumo watée geuteurimong peusan nyan. 18Dan lé syedara-syedara geuhnyan keudroe jijak ubak gobnyan dan laju jisujut dikeue gobnyan sira jipeugah, "Kamoenyoe namiet droeneueh." 19Teuma Nabi Yusuf geupeugah ubak mandum polem geuh nyan, "Bék teumakot; sabab ulôn hana jeuet lôn meutindak sibagoe Po teu Allah. 20Droeneueh ka meusipakat keu droeneueh peubuet jeuhet ateueh ulôn, teuma lé Po teu Allah geu-ubah buet nyang jeuhet nyan jeuet nyang keu jroh, mangat jeuet na lagée nyang teujadi yoh masa dilée ramé ureuëng nyang udeb bak saát nyoe hase teupeuseulamat. 21Bék yo teu, ulôn teuma lôn peuseb peue-peue nyang droeneueh peureulée dan meunan cit peue-peue nyang jipeureulée lé aneuëk-aneuëk awaknyoe." Meunan kheueh cara jih gobnyan geupeuleupie até banmandum polem geuh ngon tutoe haba nyang leumoh leumbot, sampoe awaknyan banmandum teuharu. 22Nabi Yusuf teutab di nanggroe Meusé ngon waréh kawöm geuh; gobnyan udeb sampoe meu-umu sireutôh siploh thon. 23Gobnyan mantong hase geukalon aneuëk cucoe Efraim. Gobnyan pih na meuteumé geu-useuha aneuëk-aneuëk Makhir, na kheueh cucoe Manasye, sibagoe aneuëk geuh keudroe. 24Laju geupeugah ubak banmandum syedara geuh, "Ajai ulôn kato that, teuma Po teu Allah pasti geupeulara gata dan geupimpén gata mangat tateubiet nibak nanggroe nyoe, u nanggroe nyang ka geupeujanji ngon sumpah ubak Nabi Ibrahim, Nabi Ishaq dan Nabi Yakub." 25Dan Nabi Yusuf laju geuyue ubak mandum kawöm syedara geuh mangat jimusumpah, kheun gobnyan, "Meujanji kheueh ubak ulôn, bahwa meunyoe Po teu Allah ka geupimpén gatanyoe u nanggroe nyan, gata teuma taba sajan manyét ulôn." 26Óh lheueh geukheun nyan Nabi Yusuf laju meuninggai donya di nanggroe Meusé watée ka meu-umu sireutôh siploh thon. Awaknyan laju jipeuawet manyét gobnyan ngon reumpah-reumpah laju jikeubah lam peuto maté.


text: 1Sarai, peurumoh Brahim, gohlom cit meu-aneuëk. Teuma gobnyan na sidroe namiet ureuëng Meusé, sidroe aneuëk dara nyang nan jih Hagar. 2Sarai geupeugah ubak Brahim, "TUHAN hana geubri keumungkenan ulôn nyoe meuteumé lôn peulahé aneuëk. Sabab nyan, nyang gét jih droeneueh éh ngon namiet ulôn nyoe. Mungken jihnyoe jeuet jipeulahé aneuëk keu ulôn." Brahim situju lagée nyang guyue lé Sarai. 3Meunan kheueh Hagai geubri Sarai ubak Brahim mangat jeuet geucok keu selir. Bak watée nyan Brahim kana siploh thon di Kanaan. 4Brahim laju geuéh ngon Hagar, dan inong nyan pih mume. Teuma watée Hagar jiteupeue bahwa gobnyan ka mume, gobnyan ka jeuet keu ureuëng sombong dan geuanggab enteng ubak Sarai. 5Dan Sarai geupeugah ubak Brahim, "Ulôn ka lôn jok Hagar namiet ulôn keu droeneueh, dan yoh ka jiteupeue bahwa jih nyan ka mume, laju jianggab enteng ateueh lôn. Nyan salah droeneueh. Bah kheueh TUHAN nyang peuputôh peukara nyoe ulôn ngon droeneueh." 6Jaweueb Brahim, "Ka jeuet meunyoe meunan, jihnyan namiet gata dan gata jeuet gata peubuet peue mantong ateueh jihnyan." Dan Sarai pi laju ji-iélanya Hagar nyan, sampoe Hagar laju jipeuplueng droe. 7Malaikat TUHAN laju geujak meurumpok ngon Hagai bak binéh mata ié dipadang pasi Sur. 8Geupeugah lé malaikat nyan, "Hagar, namiet Sarai, gata rot pane dan ho gata keuneuk jak?" Jaweueb Hagar, "Ulôn plueng nibak Sarai, pocut lôn." 9Jaweueb malaikat nyan, "Woe kheueh ubak pocut gata dan peutimang kheueh jihnyan." 10Dan geupeugah lom lé malaikat nyan, "Ulôn teuma lôn bri keu gata aneuëk cucoe nyang le, sampoe hana meusidroe ureuëng pih nyang hase jikira awaknyan. 11Hana treb le gata teuma tapeulahé sidroe aneuëk agam; gata boh kheueh nan aneuëk nyan Ismail, sabab TUHAN ka geudeungoe su gata mo. 12Teuma aneuëk gata nyan udeb lagée keuleudée kleut; jihnyan teuma jilawan ureuëng toh mantong, dan soe mantong ureuëng jilawan. Jihnyan teuma udeb keudroe dan jiôh teuaseng nibak banmandum waréh kawöm jih." 13Hagar laju jikheun lam até geuh, "Peu kheueh beutôi ka ulôn ngieng Allah nyang geupakoe lôn?" Teuma óh lheueh nyan laju geupeugah nan TUHAN, nyang ka geumeututoe ngon gobnyan, "Allah geupakoe." 14Nyang kheueh sabab jih ureuëng jipeugah mon lamkawan Kades ngon Bered nyan, "Mon Gobnyan Nyang Udeb Nyang Pakoe Ulôn." 15Óh lheueh nyan Hagar laju geupeulahé sidroe aneuëk agam, dan Brahim, ayah gobnyan, geuboh nan aneuëk nyan Ismail. 16Bak masanyan Brahim ka meu-umu lapan ploh nam thon.


text:
Ramadhan
Ramadhan (bahsa Arab: رمضان Ramaḍān, IPA: [rɑmɑˈdˤɑːn] [meuneukheuen la'én], Parsi: رمضان Ramazān, Urdu: رمضان Ramzān) nakeuh buleuën keu sikureuëng lam almanak Islam nyang na buleuën nyan teuka 'oh lheuëh buleuën Sya'ban ngon meuakhé buleuën Ramadhan 'oh meurumpok ngon buleuën Syawwal. Lam beuleuën Ramadhan nyoë Allah peu wajéb Puasa man sibeuleuën punoh. Puasa bak beuleuën Ramadhan nyoëkeuh nyang rôh lam rukôn Islam nyang limong peukara. Ramadhan nakeuh saboh beuleuën nyang cukôp that mulia bak Allah. Lam beuleuën neupeutrôn meubagoë rahmat ngon ampônan nibak Po.
Buleuën Ramadhan nyoë nakeuh buleuën nyang that meuseujarah lam tarèh ummat Islam, seubab nyang geuyakin lé bandum ummat Islam nakeuh phôn-phôn that Rasulullah SAW neuteurimöng wahyu nakeuh bak buleuën nyoë. Neutrôn Malaikat Jibril bak neupeusampoë peurèntah Allah keu Rasulullah SAW nakeuh ngon neuba wahyu nyang phôn masa Rasulullah na di guha Hira ngön neukheun lé Jibril bak Muhammad Bin 'Abdullah اقرأ باسم ربك الذي خلق nyoë keuh ayat phôn lam kitab suci Al-Qur'anul Karim.
Asoë
Asai phôn narit Ramadhan[andam | andam nè]
Lam padum-padum boh peuneugah keu bhaih asai nan buleuën Ramadhan nyan:
- Geupeugah ma'na nibak narit Ramadhan teuka nibak narit الرمض (beuët: Ar-Ramadh) nyang areutijih: su'uëm nyang brat. Meu areuti Ramadhan nyan keu ummat Islam nakeuh su'uëm nyang that geutanggông lé ureuëng nyang puasa, su'uëm nyang teuka nibak deuk ngon grah. Su'uëm nyan keuh nyang jeuët ngon tôt dèsya mandum ureuëng nyang geupuasa, geupeumulia ngon meu 'ibadat lam buleuën nyan.[1]
- Na cit nyang geupeugah ngon رمضاء nyang areutijih ujeuën nyang jitrôn u bumoë lam musém khuëng. Meu areuti ngon na buleuën Ramadhan nyan u bé na dèsya nyang geupeubuët lé ummat Islam geurhah sampoë gléh ngon teuka bulëun Ramadhan. Meuhat keuh buleuën nyan jeuët keu watèe nyang that utama bagi ummat Islam keu geupeusuci tubôh lahé batén nibak kuto ngon dèsya.
Watèe[andam | andam nè]
Almanak Islam nakeuh almanak nyang geukira ban lagèe leumah neuduëk beuleuën di langèt, uroë phôn trôh bak saboh saboh buleuën geupeuteuntèe ngon leumah aneuk buleuën bak kada deurjat nyang ka meuteuntèe. Buleuën Ramadhan jitamong lam keunira almanak jan ka leumah aneuk buleuën 'oh lhuëh jilôp mata uroë nibak akhé buleuën Sya'ban. Èleumèe ngon peupaih keunira uroë ngon buleuën lam sistem almanak Islam nakeuh geupeunan ngon Èleumèe Falaq. Lam keunira nyang na lam almanak Islam nakeuh jitamong Ramadhan:[2]
Bak kri ureuëng Islam peuteuntèe ngon peuteutap keu jitamong uroë sa buleuën Ramadhan nakeuh hana meusaban ngon hana sapeuë kheun lom bak neucok saboh peunutôh nyang saban. Meuladôm ureuëng Islam neucok peunutôh keu bahih nyan saban lagèe nyang meusaban ngon almanak nyang geunguy raseumi lé Keurajeuën Arab Saudi, na cit nyang geupeutheun kri keunalon aneuk buleuën bak da'irah maséng nanggroë, ka sampoë jeuët bak tiëp da'irah hana meusaban keuna leumah ngon hana aneuk buleuën bak malam awai Ramadhan.
Meuseubab nyan keuh phôn Ramadhan jeuët keu hana meusaban. Meuseubab siklus buleuën (kri meuputa buleuën bak jilingka planèt bumoë) nakeuh mandum neugara di dônya geukalon buleuën 24 jeuëm lheuëh jikalon lé ureuëng di wilayah paléng timu. Jeuët seuliséh leumah aneuk buleuën nyan antara le nanggroë nyan hana keuh saban. Conto: lam poh 19.00 WIB akhé Sya'ban di Jakarta hana leumah aneuk buleuën bak neuduëk deurjat nyang jeuët geukalon lé ureuëng nyang kalon. Teuma leupah 4 jeuëm lheuëh poh 19.00 WIB di Jakarta bunoë di Arab Saudi ka keubit leumah aneuk buleuën nyan disidéh ban lagèe neupeureulèe keu syarat. Jeuët keuh nibak thôn nyan uroë sa Ramadhan hana meusaban antara Jakarta ngon Riyadh.
Bak biasajih tiëp thôn lam almanak Islam thôn barô nakeuh teuka leubèh awai 11 sampoë 12 uroë dari thôn seugolom nyan meunyoë ta bandéng ngon almanak gregorian, nyang geucok bak jumeulah siklus mata uroë.[3] Ngon èleumèe astronomi lé ureuëng meuhat jeuët geukira-kira mantong keu pajan phôn Ramadhan nyang na.[4] Ngon nyang ka geukira nakeuh peureulè watèe 33 thôn keu peugisa langkah duwa blah buleuën bak mandum almanak thôn Islam. Lagèe phôn Ramadhan thôn 1990 M saban bak uroë 28 buleuen lhèe ngon phôn Ramadhan thôn 2023 M bak uroë 22 buleuen lhèe.
Tarèh peunténg lam buleuën Ramadhan[andam | andam nè]
Padum-padum boh keujadian nyang peunténg nyang geuyakin teujadi lam buleuën Ramadhan nakeuh:
- 17 Ramadhan, Prang Badar meuhasé geupeumeunang lé ureuëng Islam.
- 20 Ramadhan, Rasululullah SAW geupeuta'lok Makkah.
- 21 Ramadhan, Ali bin Abi Thalib wafeuët lheuëh jipoh ngon peudeuëng bak ulèe duwa uroë seugolomnyan.
Utama buleuën Ramadhan[andam | andam nè]
Lam neuyakin lé ummat Islam nakeuh nyang utama that (fadhilat) buleuën Ramadhan nyan that na rayeuk keu ummat peungikôt Nabi Muhammad SAW.
- Nakeuh bak buleuën nyan pintô syuruga Neupeuhah lé Po keu ureuëng nyang peubuët puasa wajéb ngon peuikôt ngon ibadat sunnah nyang la'én. Ban neukheun lé Nabi Muhammad SAW lam hadits
- Nakeuh dalam buleuën Ramadhan nyoë na saboh malam nyang bagi ureuèng Islam nyang meutuwah tubôh jeuët geuteumèe pahla beunalah that rayeuk nibak Allah SWT. Malam nyang that geuharok lé ureuëng Islam bak buleuën Ramadhan nakeuh malam Laylatul Qadar, malam nyang leubèh jroh nibak 1000 buleuën. Malam geuteurimong madum hajat lé Po. Bak nyang brat geuyakin lé ureuëng Islam, malam nyan na bak 10 akhé buleun Ramadhan. Ka sampoë keu geupréh ngon geusambôt malam mulia nyan that ramèe ureuëng Islam nyang geujak peuteutap droë u meuseujid-meuseujid ngon geubeuët Al-Qur'an, dzikir, tahlil ngon geumeudu'a bak Allah SWT beu geuampôn dèsya. Ibadah peuteutap droë di meuseujid nyan geupeunan i'tikaf.
- Nakeuh lam buleuën Ramadhan nyan geulipat ganda pahla lé Allah keu ummat Islam. Lam buleuën nyan ummat Islam ka meulomba-lomba bak mita pahla. Leubèh le kri geumita pahla nyan nakeuh ngon meuseudeukah keu syèdara geuh nyang la'én. Beunalah pahla bak buleuën puasa geulipat teuleubèh na le nibak uroë-uroë nyang la'én.
Geupeutrôn Al-Qur'an[andam | andam nè]
Dum ulama ka sipakat nakeuh kitab suci agama Islam Al-Qur'an phôn neuteurimong lé Rasulullah SAW bak buleuën Ramadhan, meunan keuh tarèh uroë neuteurimong wahyu phôn Al Qur'an nyan hana geutujan cit pajan uroë nyan.[6] Lé Ahlussunnah wal Jama'ah ka geuteurimong meuphôm nakeuh Al Qur'an nyan geuteurimöng lé bak uroë 17 Ramadhan.[7]
Laylatul Qadar[andam | andam nè]
Laylatul Qadar nakeuh saboh malam nyang khusuih na lam buleuën Ramadhan. Malam nyoë geupeugah lam Al-Qur'an bak surah Al-Qadr, leubèh get nibak siribèe buleuën.[8] Jan teuka malam nyoë hana keuh soë nyang tujan ngon meuhat, meunan keuh lam padum-padum boh riwayat malam nyoë na bak 10 nyang akhé buleuën Ramadhan. Leubèh istimewa laylatul qadar nyan geuniët na bak malam-malam nyang ganjé lagèe malam keu-21, 23, 25, 27 atawa keu-29. Ladôm ureuëng Islam biasajih hana geupeulingkeuë malam nyan ngon geupubuët ibadah ban sipanyang malam.
Ibadah lam buleuën Ramadhan[andam | andam nè]
Seubagoë buleuën nyang peunoh ampônan keu ureuëng Islam, bak buleuën Ramadhan nyoë geupeurèntah pubuët padum-padum boh ibadah gèt nyan ibadah wajéb meunan pih ibadah nyan sunnah. Ibadah-ibadah bak buleuën Ramadhan nyan nakeuh:
Puasa wajéb[andam | andam nè]
Ibadah nyang wajéb neupeubuët lé ummat Islam bak buleuën Ramadhan nakeuh ibadah puasa wajéb atawa nyang biasa geukheun ngon shaum (bahsa Arab: صوم). Puasa Ramadhan nyan geukeurija ban sipanyang buleuën, phôn bak watèe goh jiteubiët faja sampoë jilôp mata uroë. Keu beukai puasa nyan 'oh malam geubeudoh dum ureuëng keu geujak pajôh sawô ngon geucok niët keu puasa singoh uroë. Lheuh jitamong watèe imsak laju hanjeuët geupajôh sapuë pih lé ngon geutheun droë keubit-keubit dari peukara nyang jeuët keu bateuë puasa uroë nyan. Meunan ka jitamong watèe seumayang Mugréb meubarô keuh geupeubateuë puasa nyan ngon geuseumajôh peunajôh atawa geujb ië ngon geubeuët du'a khusuih.
Peudong malam Ramadhan[andam | andam nè]
Bak buleuën Ramadhan na saboh seumayang nyang khusuih geupeubuët lé ummat Islam bak watèe nyan. Seumayang nyan geupeunan seumayang Teurawèh hukôm seumayang nyan nakeuh sunnah muakkadah atawa sunnah nyang geupeubrat. Geupeubuët seumayang nyan 'oh malam uroë buleuën Ramadhan lheuëh nibak seumayang 'Isya. Biasajih bak geutanyoë ngon pat nyang la'én lé ummat Islam seumayang nyan geupeubuët ngon meu meu jama'ah. Neubut meujama'ah seumayang teurawèh nyan bak peuneugah ulama ahli tarèh nakeuh phnô geupubuët bak masa Khalifah Umar bin Khattab. Yôh masa Nabi cit meupadum go ngon hana kayém neupeudong seumayang Teurawèh ngon meujama'ah. Meukeusud Nabi hana neudawôk peudong Teurawèh meujama'ah nakeuh bah bk jeuët keu syek ummat neuh keu neuingat hukôm meukeurija seumayang Teurawèh nyan. Saweuëb meunyoë lé Nabi neupeubrat peurintah Teurawèh nyan ngon meu jama'ah neutakôt lé Nabi keu ummat Islam 'oh lheuëh masa gobnyan ka jiniët teuma seumayang Teurawèh nyan keu saboh seumayang wajéb bagi ummat Islam.
Kri geupubuët seumayang Teurawèh nyan nakeuh sigo niët keu duwa boh raka'at seumayang ngon geutôp ngon sigo saleuëm. Jumeulah mandum raka'at keu seumayang teurawèh nyan hana meusaban meunurôt maséng-maséng pham nibak ureuëng nyang yakin. Na nyang seumayang 20 raka'at na cit nyang 8 raka'at ngon maséng-maséng kri nyang peubuët nyan na geuba dali nyang jroh keu meuneumat keurija nyan. Nyang meusaban bak mandum ureuëng Islam bak geupeubuët seumayang Teurawèh nyan nakeuh bak beunileuëng seumayang witir nyang geupeubuët meunan ka sampôrna beunileuëng raka'at seumayang Teurawèh. Jumeulah raka'at witir nyang geukeurija nakeuh bak seugolom saleuëm phôn saboh raka'at ngon seugolom saleuëm keuduwa duwa reka'at. Nibak antara akhé seumayang teurawèh ngon awai seumayang witir nakeuh geubeuët du'a meulakèe seulamat hudép nyang jroh didônya ngon meubahgia singoh diuroē pagé.
Beuët kitab suci Al-Qur'an[andam | andam nè]
Lé ummat Islam nyang teungoh lam buleuën Ramadhan keubit han geupeusia meubacut pih peuluweuëng meu ibadah lam buleuën nyan. Uroë ngon malam dawôk ta kalon di nanggroë-nanggroë ureuëng Islam ka peunoh dum meuseujid ngon teumpat-teumpat ibadah nyang la'én. Meubeuët Al-Qur'an bak buleuën nyoë biasajih geukheun tadarus atawa lam bahsa Acéh geukheun meudaruih. Biasajih lé ureuëng nyang that fasèh ngon biasa meubeuët Al-Qur'an meuhasé keuh geupeutamat (bahsa Arab: khatam) neubeuët gobnyan bak beunileuëng meu duwa lheè go lam sigo buleuën Ramadhan. Bak meuseujid ngon teumpat-teumpat ibadah lagèe balèe seumayang ngon meunasah dum ureunëg geubeuët daruih nyan ngon meuramèe-ramèe, riyôh keuh si'at dinanggroë-nanggroë nyang ramèe ureuëng Islam lagèe Indônèsia bak buleuën Ramadhan ngon su ureuëng beuët Al-Qur'an nyang meutawôk-tawôk dari meuseujid ngon meunasah bak tiëp gampông ngon banda.
Jakeuët Fitrah[andam | andam nè]
Jakeuët fitrah geupeuwajéb bak buleuën Ramadhan, biasajih ta kalon ureuëng Islam geupeulheuëh jakeuët fitrah nyoë bak akhé buleuën nyan seugolom jitamong watèe seumayang uroë raya 'Aidul fitri. Tiëp-tiëp ureuëng Islam nyang na meusanggôp bak watèe nyan nakeuh geupeuwajéb bôh jakeuët fitrah nyoë.[9] Jakeuet fitrah nyan geubôh ngon dabeuh peunajôh utama lam nanggroë ureuëng Islam, jumeulah nyang geubôh keu sah jakeuët fitrah nakeuh si gantang atawa ngon seunukat jinoë na 2,30 kg (meunyoë breuëh).
Malam uroë raya[andam | andam nè]
Lheuëh geunap uroë ngon sampôrna buleuën Ramadhan nakeuh teuka buleuën Syawwal, bak uroë phôn Syawwal nakeuh uroë raya keu ummat Islam, uroë raya 'Aidul Fitri nanjih. Bak malam 'Aidul Fitri nyan ummat Islam hana lé geuseumayang Teurawèh, lé ureuëng agam dari lheuëh buka puasa ka meuramèe-ramèe geulangkah u meuseujid ngon meumacam teumpat ibadah nyang la'én keu geujak meuteukeubi (takbir) uroë raya. Dilèe kon di nanggroë-nanggroë Islam lagèe di Indônèsia malam teukeubi uroë raya nyan biasajih geupeugot keurija teukeubi keuliléng gampông ramèe-ramèe ngon geupèh tambô sira geukheun teukeubi ban sipanyang rot uëh nyang geujak. Jinoë buët lagèe nyan ka jareuëng na bak ladôm da'irah. Malam teukeubi jinoë ka geucok aju keu malam dum ureuëng geujak meubeulanja dabeuëh peunajôh ngon neunguy bak keudèe ngon peukan. Ladôm aneuk muda ka laloë awaknyan ngon jitöt marcôn ka hana jipadôli lé keu meucok pahla meuteukeubi bak malam uroë raya. Tinggai keuh di meuseujid atawa meunasah nakeuh ureuëng-ureuëng tuha ngon na meupadum droë aneuk muda nyang teungoh lam masa meununtut èleumèe agama, nyankeuh ureuëng nyan treuk nyang mantong peurayeuk malam 'Aidul Fitri lawét nyoë.
Ne[andam | andam nè]
- ^ Quran, Short Commentary
- ^ The Umm al-Qura Calendar of Saudi Arabia History of Astronomy by Robert Harry van Gent
- ^ "What is the Islamic calendar?". FAQ - For Muslims. Ramadan Awareness Campaign. http://www.ramadan.com.au/faq.
- ^ "Ramadan and Eidian". Committee For Crescent Observation. http://moonsighting.com/ramadan.html. Retrieved 7 August 2012.
- ^ "موسوعة الحديث الشريف". http://hadith.al-islam.com/Display/Display.asp?Doc=5&ID=58080&SearchText=%DD%CA%CD%CA%20%C3%C8%C7%C8%20%C7%E1%CC%E4%C9&SearchType=root&Scope=all&Offset=0&SearchLevel=QBE.
- ^ Q.S. Al-Baqarah: 185
- ^ "Nuzulnya Al Quran Menjamin Kesejahteraan". http://www.sabah.gov.my/jheains/Nuzulnya%20al-Quran.htm.
- ^ Tanda kedatangan Lailatul Qadar
- ^ Zakat Fitrah
Hubông luwa[andam | andam nè]
- (Inggréh) Ramadan 2013
- (Inggréh) Islamic-Western Calendar Converter (Based on the Arithmetical or Tabular Calendar)
- (Inggréh) The Umm al-Qura Calendar of Saudi Arabia
- (Inggréh) Predicting the First Visibility of the Lunar Crescent (with lunar crescent visibility maps to 2019)


text: 1Isa geutron nibak bukét, dan ramé that ureuëng nyang seutôt Gobnyan. 2Bak watée nyan teuka kheueh ubak Gobnyan sidroe ureuëng nyang meupeunyakét kulét nyang lumpah parah. Ureuëng nyan laju meuteuôt dikeue Isa, sira jipeugah, "Pak, meunyoe Bapak neutem, Bapak hase neupeupuléh ulôn." 3Isa laju geumat ureuëng nyan sira geupeugah, "Ulôn tem. Bupuléh kheueh!" Watée nyan cit teuma peunyakét ureuëng nyan gadôh. 4Laju Isa geupeugah ubak ureuëng nyan, "Ingat kheueh! Bék tapeugah ubak soe mantong. Teuma tajak kheueh ubak Teungku Imeum, dan lakée ubak gobnyan keu nyang pasti bahwa gata ka puléh. Óh ka lheueh nyan peuseumah kheueh keureubeuen nyang ka geupeurintah lé Nabi Musa, sibagoe bukeuti ubak ureuëng laén bahwa gata beutôi ka puléh!" 5Watée Isa geutamong u Kapernaum, na sidroe peuwira Roma jijak murumpok deungon Gobnyan, dan jilakée tulông ubak Gobnyan. 6"Bapak," kheun peuwira nyan, "peulayan ulôn brat that sakét di rumoh. Peulayan lôn nyan ka teuéh dan lapée bak teumpat éh dan lumpah meudeurita." 7Geupeugah lé Isa, "Ulôn teuma Lôn jak peupuléh jihnyan." 8"Bék Pak," Kheun peuwira nyan, "Ulôn hana layak lôn teurimong Bapak di rumoh ulôn. Bapak peurintah mantong. Euenteuk peulayan lôn nyan ka puléh. 9Sabab ulôn pih harôh tundok ubak peurintah atasan. Dan dimiyueb ulôn mantong cit sipa-i-sipa-i nyang harôh tundok ubak peurintah ulôn. Meunyoe ulôn yue sidroe sipa-i, "Jak laju!" sipa-i nyan pih jijak. Ulôn peugah teuma ubak nyang laén, 'Jak keunoe!' Teuma ureuëng nyan pih jiteuka; dan meunyoe ulôn peurintah namiet ulôn, 'Peugét kheueh nyoe!' Teuma di namiet nyan pih laju jipeugét." 10Watée Isa geudeungoe peue nyang jipeugah lé peuwira nyan, Gobnyan kagum lumpah na. Laju Gobnyan geupeugah ubak ureuëng-ureuëng nyang seutôt droe Geuh, "Hebat that ureuëng nyoe. Lamkawan ureuëng Israel pih gohlom na Lôn teumé iman nyang rayeuk lagée ureuëng nyoe! 11Keubiet! Jai that ureuëng nyang teuka nibak timu ngon barat keujijak meusukaria meusajan-sajan Nabi Ibrahim, Nabi Ishaq, Nabi Yakub di dalam Donya Barô Allah. 12Padahai ureuëng-ureuëng nyang seuharôh jih jeuet keu umat Po teu Allah teuma teutiek u dalam seupôt di luwa. Disinan awaknyan teuma jimoe ba-e dan meudeurita." 13Laju Isa geupeugah ubak peuwira nyan, "Woe kheueh, peue nyang gata peucaya nyan teuma teujadi." Dan bak saát nyan cit teuma peulayan nyan puléh. 14Isa laju geujak u rumoh Petrus. Disinan geukalon mak tuwan si Petrus teungoh sakét deumam bak teumpat éh. 15Isa laju geumat jaroe ureuëng nyan, dan deumam ureuëng nyan pih gadôh. Óh lheueh nyan di ureuëng nyan laju jibeudôh dan jilayani Isa. 16Watée uroe karab seupôt, di ureuëng laén laju jiba ubak Isa ureuëng-ureuëng nyang ka jitamong roh jeuhet. Dan deungon sikrék haba mantong, Isa laju geu-use roh-roh jeuhet nyan geupeu puléh bandum ureuëng nyang sakét. 17Isa geupeubuet bandum nyan, dan deungon nyan teuma teujadi kheueh peue nyang ka geupeugah lé Nabi Yesaya, "Gobnyan geutanggong peundeuritaan tanyoe dan geupeu puléh peunyakét geutanyoe." 18Jai lagoena ureuëng di seukeulileng Isa. Watée geukalon lé Isa awaknyan bandum, Gobnyan laju geuyue ubak murit-murit Geuh keuteujeumeurang danau. 19Laju teuka ubak Gobnyan sidroe gurée agama sira jipeugah, "Bapak Gurée, ulôn keuneuk seutôt Bapak ho mantong neujak!" 20Geujaweueb lé Isa, "Asée srigala na uruek, dan cicém po na eumpung, teuma Aneuëk Manusia hana meuteumpat éh." 21Dan sidroe teuk murit Gobnyan nyang laén jipeugah, "Bapak, neupeu-idhin kheueh ubak Ulôn mangat lôn peutamong lam jrat ureuëng syiek ulôn nyang ka meuninggai." 22Geujaweueb lé Isa, "Seutôt mantong ulôn, dan bah kheueh ureuëng maté jipeukubu ureuëng maté jih keudroe." 23Isa laju geu-ék ateueh peurahô meunan cit deungon murit-murit Gobnyan sajan seureuta. 24Hana teusangka-sangka angén badée teuka hibat lumpah na sampoe ié lam danau meuguncang dan peurahô awaknyan jipoh lé umbak meuhayak hana meuteuntée. Watée angén badée nyan teuka Isa teungoh geuéh. 25Teuma murit-murit Gobnyan laju jijak ubak Gobnyan sira jipugo jiyue beudôh. "Bapak! He Bapak! Neutulông! Geutanyoe ka cilaka!" kheun awaknyan. 26"Pakon gata teumakot?" kheun Isa. "Peu kheueh gata kureueng peucaya keu Ulôn!" Óh lheueh nyan Isa laju geudong dan geudhôt laju angén badée dan ié danau nyang meu-umbak nyan. Dan watée nyan cit teuma ié danau nyan ka jeuet keureda. 27Murit-murit Isa hireuen. Awaknyan jimarit sabe keudroe-droe, "Ureuëng peu kheueh Gobnyan nyoe, sampoe angén dan umbak pih jiturot peurintah Gobnyan!" 28Isa ka trok u meurandeh danau di daerah Gadara. Nibak teumpat nyan na dua droe ureuëng nyang ka jitamong roh jeuhet jijak murumpok ngon Gobnyan. Ban dua droe ureuëng nyang ka jitamong roh jeuhet nyan ganah dan juwah lumpah na, sampoe hana meusidroe pih nyang jijeuet jak rot nyan. 29Awaknyan laju jiteubiet nibak lam guha-guha jirat sira jidumpék lagée nyoe jipeugah, "He Aneuëk Allah, peue nyang teuma neupeulaku ateueh kamoe? Peu kheueh Droeneueh keuneuk seksa kamoe bahpih watée jih gohlom trok?" 30Hana jiôh nibak teumpat nyan, jai that-that bui teungoh jimita uempeuen. 31Roh-roh jeuhet nyan jilakée laju ubak Isa, "Meunyoe Droeneueh neuyue ubak kamoe mangat kamoe teubiet, yue kheueh laju ubak kamoe mangat kamoe tamong lam tuboh bui-bui nyan." 32"Teubiet!" Geukheun lé Isa. Teuma roh-roh jeuhet nyan laju jiteubiet nibak tuboh bandua droe ureuëng nyan, dan laju jijak tamong u dalam tuboh bui-bui nyang teungoh mita uempeuen nyan. Dan di bui-bui nyan pih laju jiplueng dan jilumpat nibak binéh reuleueng u dalam danau sampoe habéh lham. 33Di ureuëng-ureuëng nyang rabe bui nyan laju jiplueng u dalam banda dan jipeugah laju peue-peue nyang ban lheueh jikalon nyan, meunan cit jipeugah peue nyang ka teujadi ateueh dua droe ureuëng nyang ka jitamong roh jeuhet nyan. 34Teuma bandum ureuëng nyang na lam banda nyan pih laju jijak meurumpok ngon Isa. Watée awaknyan jikalon Isa, awaknyan jilakée deungon meuharab that mangat Isa geutinggai laju teumpat nyan.